Tip dana: Kopenhagen – Crvena Zvezda: Zvezdo, kucnuo je čas! – Kladjenje.rs\nHomeTip DanaTip dana: Kopenhagen – Crvena Zvezda: Zvezdo, kucnuo je čas!\nU utorak su na programu revanš mečevi trećeg kola kvalifikacija za Ligu šampiona, a za vas smo ovog puta, naravno izdvojili duel koji se igra u Kopengahenu gde će istoimeni domaćin dočekati fudbalere Crvene Zvezde. Prvi meč između ove dve ekipe je pre nedelju dana završen bez pobednika, pošto je na stadionu “Rajko Mitić” meč završen rezultatom 1:1, pa nema sumnje da nas očekuje i te kako zanimljiv i uzbudljiv revanš koji će nam dati putnika u plej-of kvalifikacija za Ligu šampiona.\nRevanš susret između ove dve ekipe je zakazan za 20 časova.\nKopenhagen: Sjajno otvaranje nacionalnog šampionata!\nKopenhagen je bez sumnje najbolji tim u Danskoj u poslednje dve decenije. Do 2000. imali su samo jednu titulu prvaka ove zemlje, a od tada su osvojili čak 12 od mogućih 17 šampionskih titula i zagospodarili tamošnjim fudbalom. Svakako moramo napomenuti da je ova ekipa imala i nekoliko sjajnih izdanja u Evropi.\nPrvi plasman u Ligu šampiona su izborili u leto 2006. godine i mimo svih očekivanja prošli u nokaut fazu kroz grupu sa Barselonom, Rubinom i Panatinaikosem, da bi ih u osmini finala izbacio Čelsi. Od tada su još dva puta igrali grupnu fazu najkvalitetnijeg evropskog klupskog takmičenja i oba puta su ispadali u pomenutoj fazi. Prošle sezone su prošli četiri kola kvalifikacija za Ligu Evrope, a moramo istaći podatak da su u plej ofu eliminisali Atalantu koja je prošlu sezonu u Seriji A završili na sjajnom četvrtom mestu i izborila plasman u Ligu šampiona. Kasnije je Kopenhagen završio takmičenje još u grupnoj fazi, a mora se priznati da je grupa bila poprilično teška pošto su pored njih tu bile i ekipe Zenita, Bordoa i Slavije iz Praga. U toj konkurenciji je Kopenhagen ostvario jednu pobedu, dva remija i čak tri poraza.\nNajzaslužniji za velike uspehe kluba u ovom veku je trener Stale Solbaken koji je trenirao ovu ekipu u periodu od 2006. do 2011. godine, kada su između ostalog i beleženi najveći uspesi u istoriji kluba, da bi potom imao kratke ali i neuspešne epizode u Vulverhemptonu i Kelnu, da bi se 2013. godine vratio u Kopenhagen.\nOno što svakako treba istaći je podatak da Kopenhagen igra fantastično u novoj sezoni i do sada imaju maksimalan učinak, pa otuda i ne čudi što se posle pet odigranih kola nalaze na prvom mestu na tabeli, sa maksimalnim brojem bodova, koliko između ostalog ima i Miđuland koji se nalazi na deobi prvog mesta sa ovom ekipom, i nema sumnje da nas ove sezone očekuje veoma uzbudljiva šampionska trka.\nCrvena Zvezda: Mogu li crveno-beli ponovo do Lige šampiona?\nIzabranici Vladana Milojevića su prošle sezone bez većih problema došli do nove titule šampiona Srbije, i da nije bilo podele bodova pred plej-of sigurno je da se to ne bi dovelo u pitanje ni u jednom trenutku. Svakako da je ta prošla sezona bila dosta dobra za sve navijače crveno-belih pošto su njihovi ljubimci uspeli da se plasiraju u Ligu šampiona, u kojoj su skinuli skalp Liverpulu koji je kasnije postao šampion Evrope. Svakako da se Zvezda nije obrukala u grupnoj fazi, ali se isto tako mora priznati i da su u prolećnom delu šampionata izabranici Vladana Milojevića igrali dosta slabije nego u prvom delu sezone.\nIz kluba su u međuvremenu otišli Savić, Joveljić i Čaušić, ali je opšti utisak da se to do sada nije preterano odrazilo na igru crveno-belih pošto sva trojica u poslednje vreme nisu bili u prvom planu.\nU prvom kolu kvalifikacija je šampion Srbije dosta teže nego što se očekivalo savladao Suduvu, pošto su u prvom meču remizirali (0:0) u jednom od lošijih mečeva ove ekipe od kako je Vladan Milojević seo na klupu. U drugom susretu je ekipa sa stadiona “Rajko Mitić” odigrala znatno bolje i bez većih problema ostvarila pobedu (2:1), što je bilo dovoljno za drugo kolo. U drugog kolu kvalifikacija za Ligu šampiona su crveno-beli pred više od 35.000 ljudi dočekali finskog šampiona Helsinki i bez većih problema slavili u tom duelu sa 2:o. Prednost domaćinu je doneo Ričmond Boaći posle fantastičnog centaršuta Mirka Ivanića da bi konačan rezultat postavio miljenik “Delija” Milan Pavkov posle odbijene lopte u šesnaestercu gostujuće ekipe. Ipak, u revanšu su izabranici Vladana Milojevića ponovo odigrali jedan dosta loš meč i doživeli poraz (2:1), što je ipak bilo dovoljno za prolaz u narednu fazu i meč sa Kopenhagenom.\nKada je u pitanju meč koji je pre nedelju dana odigran u Beogradu, izabranici Vladana Milojevića su odigrali jedan zaista korektan meč, ali su ipak samo remizirali sa Kopenhagenom, koji je došao do izjednačenja posle zaista diskutabilnog penala.\nVeliki peh za crveno-bele je neigranje Milana Pavkova koji je uspeo da postigne gol u prvom meču između ove dve ekipe, a pored njega Vladan Milojević neće moći da računa na Srđana Babića i El Fardua Bena.\nMožda i čudno zvuči podatak da je Kopenhagen bez šuta u okvir gola došao do remija na stadionu “Rajko Mitić”. Crveno-beli su u potpunosti dominirali u tom susretu, ali su ipak na desetak minuta pred kraj meča primili gol iz diskutabilno dosuđenog penala, pa je sigurno da će danski šampion imati lepu šansu u revanšu. Ipak, ne treba očekivati da će se vojska Vladana Milojevića tek tako lako predati, pa vam zbog svega toga preporučujemo da odigrate duplu šansu x2 koju kladionica Meridianbet plaća sa kvotom 1.78. Iz istog razloga vam savetujemo da probate i sa igrom GG koju kladionica Meridianbet plaća sa kvotom 2.05. Pošto se u u ovom susretu svakako očekuju golovi, jer je ulog baš veliki, savetujemo vam da probate sa igrom 3+ koju kladionica Meridianbet plaća sa fantastičnom kvotom 2.29.Registruj se na Meridianbet\nNajava: Serija A, 4. kolo: Juve lako protiv Sasuola, veliki ispiti za Napoli i Milan!\n15 Septembra, 2018 Vlajko Najava\nOvog vikenda je na programu 4. kolo Serije A. Ono nam ne donosi neki izraziti derbi što je bio slučaj u prethodna tri kola, ali je na programu dosta interesantnih susreta. Najzanimljivije bi svakako trebalo […]\n18 Septembra, 2018 Peca Tip Dana\nU prvom kolu Lige šampiona debitant u ovom takmičenju dočekuje Mančester Junajted. Ogroman je to izazov za švajcarskog šampiona, ali ne i nemoguća misija pobediti engleskog velikana. Jang Bojs: “Mladi momci”, a igraju kao matori […]


Počelo je obeležavanje slave Eparhije timočke | TV Istok\nPrema poslednjem izveštaju Zavoda za javno zdravlje Timok u opštini Negotin zabeležen novi slučaj Kovida 19\nPočelo je obeležavanje slave Eparhije timočke\nDate: 13 фебруара, 2020\nOtvaranjem izložbe “Pravoslavlje u galeriji narodnog muzeja u Zaječaru u sredu uveče, započelo je praznovanje eparhijske slave Eparhije timočke Sretenje. Eparhijska slava ove godine obeležava se prvi put u Zaječaru u znak sećanja na 15. februar 1834. godine kada je ova Eparhija osnovana u Zaječaru. Izložbu je otvorio vladika Ilarion a čini je 117 izabranih fotografija, od 50 autora, koje afirmišu i promovišu i oslikavaju radost pravoslavlja, kroz monaški život, portrete i kroz različite obrede koji prate život naše crkve. Praznovanje se nastavlja i narednih dana, u petak 14. februra, praznično bdenije počeće u 17 sati, dok će od 19 sati u Gostoprimnici biti održana promocija knjige o patrijarhu Pavlu „Svetac kojeg smo poznavali“. Na Sretenje 15. februara arhijerejska liturgija u Sabornoj crkvi počeće u 8.30.\nPrevious : JKP „Vodovod“ Zaječar: Dežurna služba za hitne intervencije i za Dan državnosti\nNext : U Kladovu je održana Inauguraciona konferencija u okviru projekta „Tajne Đerdapskih srednjovekovnih tvrđava“


Vuk Zarkovic\t 23.04.2021. 13:04h\nSrpski fudbal je u prethodnom periodu bio suočen sa novim skandalom zbog kojeg je Fudbalski savez Srbije podelio ozbiljne kazne.\nFudbalski klubovi Borac i Jagodina ostali su bez šest bodova, a kažnjeni su i finansijski, sa ukupno 10 miliona dinara.\nI, dok je Jagodina čini se prihvatila svoju kaznu, Borac je žestoko negodovao smatrajući da kazna uopšte nije trebalo da stigne na račun kluba.Podsetimo, Borac je kažnjen zbog utakmice protiv Železničara koja je označena „sumnjivom“, a nakon dobijene kazne Čačani su protestovali na meču protiv Radničkog iz Kragujevca na koji su izvelisedam igrača koji su na teren izašli u majcama sa porukom „1 X 2“.\nO čitavoj situaciji za Meridian sport je govorio Mirko Poledica, predsednik Sindikata profesionalnih fudbalera „Nezavisnost“, koji se bori za prava igrača u Srbiji.\n- Reakcija kluba je neodgovorna, neprofesionalna i štetna. Prošlo je vreme kada su se na silu rešavali problemi, ali očigledno je da to ljudi iz kluba ne razumeju, što je negde i očekivano, uzimajući u obzir da klubom rukovode ljudi koji nemaju puno dodirnih tačaka sa sportom - rekao je Poledica na početku razgovora za Meridian.\nOn je istakao da Borac iz Čačka trenutno "ne postoji", kao i da novi Borac nije ni trebalo da zaigra u drugom po rangu takmičenju srpskog fudbala.\n- Posebno bih napomenuo da ovaj klub nije FK Borac koji je posle 93 godine postojanja ugašen, već mačvanski klub FK Provo koji je promenio ime u FK Borac 1926. Da se striktno poštovao zakon, ovaj klub se nikada ne bi ni takmičio u Prvoj ligi Srbije - ubeđen je Poledica.\nU bliskoj prošlosti grad Čačak se suočio sa protestima fudbalerima, čak i sa štrajkovima glađu zbog velikih dugova i neisplaćenih zarada. Kakvo je sada stanje u Borcu?\n- Stanje u klubu je kao i u većini klubova Prve lige Srbije, dugovi se nagomilavaju, ne plaćaju se porezi, ne postoji finansijska politika. Prva liga Srbije je liga koja nema nikakav smisao i stekao sam utisak da je oformljena samo da bi se koristila kao paravan za nameštanje utakmica, što se i pokazalo da je zaista tako i u praksi - poručio je Poledica.\nAktuelna tema ovih dana u svetu fudbala je naravno Superliga Evrope. Iako se činilo da je projekat propao pošto su gotovo svi klubovi najavili povlačenje iz iste, Florentino Perez, predsednik novog takmičenja poručio je da „Superliga nije mrtva“.\n- Superliga je projekat koji postoji već nekoliko godina, surovi kapitalizam je nažalost učinio svoje i komercijalizacija fudbala pobedila je zdrav razum. Za mene je mnogo bitnije pitanje, šta srpski fudbal može imati od takvog projekta i to je pitanje koje treba da bude prioritetno za sve klubove. Treba biti strpljiv i videti u kom pravcu će se sve odvijati jer je još uvek sve neizvesno - zaključio je Mirko Poledica.\nKurir sport/ Meridian sport\nTRI BODA JEDINA OPCIJA! Trener Javora pred Mačvu: Sve osim pobede je za nas ravno katastrofi\nPOZNATA I PLATA: Evo koliko će Dragović ZARAĐIVATI u Zvezdi!\nMirko PoledicaPrva liga Srbijenameštanje


Foto: Ambasada Velike Britanije u BiH / RAS Srbija\nBritanski ambasador u BiH Metju Fild pozdravio je izveštaj stručnjaka o vladavini prava u BiH, koji je u Briselu predstavio viši nezavisni pravni ekspert Evropske unije Rajnhard Pribe, a u kojem se, između ostalog, navodi da je VSTS postao deo pravosudnog problema, te da ta institucija nije ispunila ono što se od nje očekivalo.\nFild je na svom tviteru naveo da je vreme za akciju, te da pravosudni sistem i nosioci pravosudnih funkcija moraju bolje služiti građanima.\n– Pozdravljam izveštaj grupe eksperata o pitanjima vladavine prava u BiH. Pravosudni sistem i nosioci dužnosti moraju bolje služiti građanima. Sistematska reforma i promene ponašanja su ključni za vraćanje poverenja. Ustanovljeno je šta je potrebno – sada je vreme za akciju – naveo je Fild, piše Srpskainfo.\nPribeov izveštaj je komentarisao i šef Delegacije EU i specijalni predstavnik EU u BiH Johan Satler, koji je rekao da se vlast mora posvetiti ovom izveštaju i zahtevima građana.\n– Zahtevi građana za pravdom, koji su istaknuti u izveštaju, moraju se saslušati i ozbiljno rešiti od strane vlasti u BiH – poručio je Satler.\nU izveštaju koji je Pribe juče predstavio Evropskoj komisiji, predstavnicima zemalja EU i vlastima BiH, između ostalog se navodi da pravosudni sistem u Bosni i Hercegovini ne uspeva da se bori protiv ozbiljnog kriminala i korupcije, te da niti jedna od 4 postojeće pravosudne nadležnosti ne funkcionišu adekvatno.\nIzveštaj otkriva niz duboko zabrinjavajućih nedostataka vladavine prava u BiH, a ogromno poglavlje posvećeno je i Visokom sudskom i tužilačkom savjetu (VSTS).\nJedan od zaključaka ovog izveštaja je da je saradnja između državnih i entitetskih pravosudnih organa i dalje izuzetno slaba, te da nedostatak koordinacije i saradnje među pripadnicima pravosudnog sistema neizbježno stvara uslove ozbiljne disfunkcionalnosti i manjka efikasnosti. Dodaje se da je odnos tužilaca i policije daleko od jasnog ili efektivnog u borbi protiv kriminala.\nKao jedan od najvećih problema u radu pravosuđa u BiH izveštaj navodi slabosti tužilaca da se odupru uticajima i nedostatak pojedinačne nezavisnosti.\n– Pretjerano hijerarhijska struktura, nedostatak odgovarajuće zaštite i sistema odgovornosti su primjeni – navodi se u izveštaju.\nDodaje se da je mešanje u tekuće slučajeve, pritisci, pretnje i zastrašivanja tužilaca, ali i sudija, takođe primetno i izaziva ozbiljne zabrinutosti.\nU izveštaju stoji i da pravosudni sistem ne funkcioniše u borbi protiv ozbiljnih slučajeva korupcije ili složenih finansijskih istraga.\nU delu koji se odnosi na VSTS se ističe da je ova institucija “tokom proteklih godina postala deo problema” i da je propustio priliku da uspostavi integritet.\n– Ozbiljni propusti pravde su postali vidljivi zbog nedostatka liderskih sposobnosti, navoda politizacije i sukoba interesa, neefikasne organizacije, otvorenosti i transparentnosti i konačno, nesposobnosti da provede reforme – navodi se u izveštaju.\nPodsećamo, izveštaj koji je Pribe juče predstavio je rezultat “Inicijative EU za pojačano praćenje vladavine prava u BiH”, koja se u toku 2019. godine bavila temeljnim uzrocima nedostataka u vladavini prava u BiH, a u okviru Mišljenja Komisije o zahtjevu Bosne i Hercegovine za članstvo u EU.\nEvropska unija je juče pozvala sve političke lidere u BiH, nadležne vlasti, pravosudne institucije i sve nosioce pravosudnih funkcija da se odmah počnu baviti nalazima Izvještaja i odgovarajućim ključnim prioritetima koji su identifikovani u Mišljenju Komisije.\n"U OVOJ ZEMLJI SE MOŽE TRGOVATI SA SVIM I SVAČIM" Zašto je Pribeov izveštaj o pravosuđu u BiH već „zaboravljen“\nRadmanović i Petrović protiv izveštaja o radu Saveta ministara za prošlu i 2017. godinu\nKOŠARAC PREDSEDAVAJUĆI Završen proces konstituisanja Komisije za izbor Saveta ministara\nSLIKA PROSEČNOG AUTOMOBILA KOD NAS Folksvagen „dizelaš“ star 17 godina, kupljen na kredit i pregledan pred registraciju\nOsam dilera uhapšenih u policijskoj akciji „Vidikovac“ sedmično je u Banjaluci prodavali između tri i četiri kilograma marihuane, a prilikom hapšenja oduzeto je 35 kilograma marihuane, otkriva Srpskainfo.\nNOVA PRESUDA Hirurgu 16 meseci zatvora i petogodišnja zabrana rada\nHirurg Marinko Lovre osuđen je u Osnovnom sudu u Prijedoru na 16 meseci zatvora zbog toga što je ženi u tom gradu tokom hirurške intervencije izvadio pogrešan organ, saznaje Srpskainfo.\nŽeljko Komšić, predsedavajući Predsedništva BiH, reagovao je danas na zahtev srpskog člana Predsedništva BiH, da on treba da podnese ostavku.\nRadeći na sprečavanju prosjačenja policija je tokom ponedeljka i utorka na području Banjaluke uhapsila deset osoba zbog ovog krivičnog dela, potvrdila je portparol PU Banjaluka Danijela Mučibabić.\n"AKO IMA MORALNOG DIGNITETA I AKO MU JE STALO DO ZEMLJE" Dodik: Preglasan sam, pozivam Komšića da podnese ostavku\nZavršili smo sednicu u Predsedništvu BiH u kojoj sam ja preglasan na svim tačkama dnevnog reda. Pokušao sam da predložim izmene dnevnog reda tako što sam tražio da se uvrsti tačka kojom bi se utvrđivala odgovornost predsedavajućeg Predsendištva BiH Komšića zato što je izmanipulisao predsednika Evropskog suda za ljudska prava i javnosti BiH, prekršio je Ustav vezano za imenovanje novih sudija Ustavnog suda BiH. Komšić je prekršio član 5.3 i 6.1a - rekao je član Predsedništva BiH Milorad Dodik danas nakon sednice Predsedništva BiH.\nDoktor Darko Golić, osumnjičen za obljubu pacijenta, pušten je danas iz pritvora u kome se nalazio mesec danas.\n"NEMAMO VIŠE O ČEMU DA RAZGOVARAMO" V.d. predsednika DNS zatečen ostavkom svog zamenika Milana Radovića\nNenad Nešić, v.d. predsednika DNS, zatečen je odlukom svog zamenika Milana Radovića o napuštanju te stranke, te mu je poželeo svu sreću, kako ličnu, tako i poslovnu.\nDodik najavio Predlog zakona o PRESTANKU MANDATA STRANIH SUDIJA\nPredsednik SNSD Milorad Dodik najavio je da će Klub poslanika SNSD u Predstavničkom domu parlamenta BiH, zajedno sa klubovima ostalih srpskih stranaka i poslanicima HDZ BiH, najkasnije prekosutra predložiti zakon o prestanku mandata stranih sudija i izboru domaćih sudija u Ustavni sud BiH.\nRadioaktivni izvori koji se više ne koriste uskladišteni su na 19 lokacija u Bosni i Hercegovini. Od toga, na 11 lokacija je uskladišteno manje od pet radioaktivnih izvora, na šest lokacija je uskladišteno između pet i 50 izvora, dok je na preostale dve lokacije uskladišteno više od 50 radioaktivnih izvora koji se ne koriste. Od uskladištenih izvora koji se ne koriste, samo samo jedan izvor je kategorije 2 i uskladišten je u originalnom radnom kontejneru.\nPOTVRĐENE SUMNJE Policija nije bila ubeđena da je starac (82) preminuo prirodnom smrću, obdukcija pokazala da je ZADAVLJEN\nSimo Simić (82) ubijen je u svojoj porodičnoj kući u mestu Ugljevička obrijež u opštini Ugljevik, potvrdila je obdukcija, saznaje Srpskainfo.\nInspektori za privredni kriminal Policijske uprave Banjaluka Nenad Grujić i Jelena Florijan prebačeni su jutros u zgradu Republičkog javnog tužilaštva.\nTRAMP NUDIO ASANŽU POMILOVANJE? Gardijan: Predsednik SAD tražio da osnivač "Vikiliksa" negira umešanost Rusija u curenje mejlova\nŠTA TO SMRDI U BEOGRADU? Sugrađani iz raznih delova grada se žale na miris PALJEVINE, a evo kako na to odgovaraju nadležni\nKontroverzna aplikacija koja prima samo "atraktivne": Odabrali su iz koje zemlje dolaze NAJLEPŠI I NAJRUŽNIJI muškarci i žene


Serbia Fashion Week Archives - Page 2 of 2 - Volim Novi Sad\nPoslednji, šesti dan 13. izdanja „Serbia Fashion Weeka“, najznačajnije I najveće modne manifestacije u Istočnoj Evropi, bio je posvećen tradicionalnoj dodeli nagrada „Serbia Fashion Awards“. Svečanost na kojoj su najuspešnijim dizajnerima i manekenima dodeljena priznanja, organizovana je glamuroznom ambijentu novosadskog hotela Sheraton. Nagrade su raspoređene u četrnaest kategorija, a stručni internacionalni žiri nagradio je najuspešnije kolekcije, najbolje dizajneri, talente, modele i dizajnere koji će 2020. godine predstavljati…\nFashion Week “na krovu” Novog Sada\nRevija modnih brendova, poseban dan posvećen najprestižnijim brendovima u sklopu internacionalnog festivala mode i umetnosti, Serbia Fashion Week-a, je uz prisustvo velikog broja ličnosti iz sveta mode, muzike, umetnosti i javnog života Novog Sada održan sinoć na velikoj terasi šoping centra Promenada. Uz fenomenalnu atmosferu za koju se pobrinula Aleksandra Radović, naša poznata pop pevačica, preko…\nOtvaranje 13. izdanja “Serbia Fashion Weeka” proteklo je u znaku internacionalizacije ove manifestacije koja je najznačajniji modni događaj u Jugoistočnoj Evropi. Već prve večeri jedine licencirane nedelje mode u Srbiji, svoje kreacije predstavili su dizajneri iz nekoliko zemalja. Svoje kolekcije najpre su prikazali Nenada Brkića, Tijane Medenice i Nemanje Jovanovića. Srpski dizajner Nenad Brkić prvi…\nPredstavljanje programa za 12. Serbia Fashion Week\nNa zvaničnoj konferenciji za novinare održanoj u Gradskoj kući predstavljen je program 12. Serbia Fashion Week-a koji će biti održan od 3. do 7. maja na tri lokacije u Novom Sadu. Kao i u svakoj sezoni do sada, poznavaoce i ljubitelje mode očekuje mnoštvo zanimljivih seminara, panel-diskusija, revija domaćih i svetskih priznatih dizajnera, ali i…


Foto: milwaukee police department - handout / EPA;\nMladi košarkaš Milvokija Steling Braun (23) prošao je kroz pravi pakao, jer je bio izložen najsurovijoj torturi američkih policajaca, i to samo zbog toga što se nepropisno parkirao.\nOrgani reda u Sjedinjenim Američkim Državama sve češće koriste prekomernu silu prema tamoputim građanima, i to nije ništa novo. U prethodnom periodu mnogo njih nije preživelo torturu, pa se komotno može reći da je Braun dobro prošao.\nDo incidenta je došlo početkom godine, kada se igrač Milvokija nepropisno parkirao na jednom parkingu kada je otišao do prodavnice. Zauzeo je dva mesta namenjena invalidima očigledno računajući da to neće nikome smetati, jer je bilo dva posle ponoći.\nIpak, brzo su se na licu mesta pojavili policajci, koji su tražili pojačanje, pa je na pomenuti parking došlo čak pet patrola. Ceo incident su snimile kamere koje se nalaze ispred prodavnice, a on traje ukupno pola sata.\nU osmom minutu video snimka vidi se kako policajci zahtevaju od Brauna da izvadi ruke iz džepova, nakon čega su ga oborili na zemlju. Kao da to nije bilo dovoljno, koristili su i elektrošokove, posle čega su se čuli jauci mladog košarkaša.\nOn se narednog dana pojavio na treninzima sa modricama, ali nije želeo u javnost da izlazi i da objasni šta se dogodilo.


Reve recenzija antivirusa za 2021 — Da li zaista radi?\nPočetna strana Najbolji antivirusi Reve Antivirus Prikazi\nRangirano 38 od 66 antivirus kompanija\nReve Antivirus recenzija: Rezime eksperta\nREVE Antivirus je antivirus i optimizaotr privatnosti za Android. Nudi mogućnost skeniranja internih i eksternih medija kao i opcije temeljnog daljinskog zaključavanja.\nREVE ima tri opcije skeniranja: skeniranje telefona, koje proverava aplikacije i fajlove eskternog skladišta, skeniranje aktivnih aplikacija, i prilagođeno skeniranje.\nFabrički ugrađeni skener telefona svakako oduzima dosta vremena za skeniranje—moje prvo skeniranje trajalo je pet minuta, a tekst iznad ikonice sa prikazom procenta prikazao mi je koje objekte konkretno proverava. REVE nudi funkciju temeljnog skeniranja koje preporučujem kod Android antivirusa, a mogućnost odabira pojedinačnih aplikacija za skeniranje je opcija koju nikada pre nisam video.\nČuvajte se lažno pozitivnih detekcija\nNisam uspeo da pronađem rezultate nezavnisnih testiranja za REVE Android verziju, pa sam instalirao nekoliko test virusa sa IKARUS Security-ja. Detektovani su u realnom vremenu, kao što tvrde.\nNažalost, skeniranje je detektovalo nekoliko lažno pozitivnih nakon pokretanja skeniranja na zahtev. Ove „pretnje“ označene su na osnovu REVE baze podataka sa definicijama (aplikacija Helium je, na primer, identifikovana kao „Android.Riskware.FakeApk.gUKNJ“) tako da sam morao da kliknem na dugme „ukloni“ kako bih video šta program predlaže da se deinstalira. U pitanju su bile propisne aplikacije koje nisu za brisanje, pa korisnici moraju pažljivo proveravati automatske predloge skeniranja.\nREVE omogućava korisnicima da ručno pretraže ažuriranja definicije virusa kao i da podese interval automatskog ažuriranja, koje može biti na svakih dvanaest sati, svaki dan, ili svaka dva dana.\nAplikacija takođe nudi razdvojene ekrane izveštaja i omogućava korisnicima da objedine izveštaje skeniranja PC-ja i Android-a ukoliko su oba uređaja povezana sa istim nalogom. Mogao sam da pregledam kompletnu listu izveštaja skeniranja sa simbolima koji ukazuju da li su detektovane pretnje. Različiti tipovi skeniranja razvrstani su na različite kartice, što olakšava pronalaženje određenog izveštaja.\nREVE takođe nudi:\nZaštitu od krađe i kontrolnu tablu baziranu na cloud infrastrukturi\nModul zaštite od krađe omogućava korisnicima da daljinski lociraju, zaključaju i obrišu svoje uređaje putem REVE onlajn kontrolne table. Alarmi se takođe mogu aktivirati daljinski kako bi uplašili lopove. Korisnici mogu upravljati sa više REVE uređaja putem interfejsa baziranog na internetu, ili odrediti broj od poverenja putem kog bi se poslala šifrovana poruka koja bi aktivirala funkcije zaključavanja. Nažalost, nisam uspeo da pronađem probni ključ ni na imejlu ni aplikaciji—tako da nisam mogao da dodam svoj smart telefon na listu uređaja na kontrolnoj tabli. Da sam imao punu licencu ovo ne bi predstavljalo problem. Takođe, kontrolna tabla omogućava korisnicima da pregledaju izveštaje skeniranja putem onlajn aplikacije.\nEvaluator privatnosti rangira aplikacije\nApliacija nudi alatku za procenu privatnosti koja ocenjuje svaku aplikaciju na osnovu broja dozvola i nudi ukupan rejting izloženosti rizika uređaja. Klik na svaku aplikaciju prikazuje spisak odobrenih dozvola. Alatka je označila narandžastim simbolom par aplikacija koje koristim, iako sam odabrao da ne preduzima nikakve mere.\nDugme roditeljske kontrole u aplikaciji namenjeno je za administrativnu kontrolu drugih uređaja povezanih sa korisničkim REVE nalogom. Alatka dozvoljava kategorisanje i filtriranje na osnovu crne liste za zaštićene uređaje.\nPodešavanje REVE-a zahteva par dodatnih koraka van procesa preuzimanja i instaliranja preko Google Play Store-a—ali ovo je alatka dostupna samo u Premium verziji tako da je to za očekivati.\nMorao sam da otvorim REVE nalog koji je pokrenuo probnu licencu od 30 dana i dozvolio mi pristup onlajn kontrolnoj tabli. Isti nalog se može koristiti za više REVE proizvoda, tako da ako koristite i njihovu alatku za PC, podaci vezani za tu alatku mogu se dodati ovde.\nBilo je potrebno dati aplikaciji pristup administrativnog uređaja kako bi funkcija zaključavanja aplikacije bila aktivna, a koja omogućava korisnicima da sami naprave šablon ili lozinku za zaključavanje aplikacija pojedinačno. Ovi koraci nisu naročito teški, ali ako želite rešenje koje je odmah spremno za upotrebu, možda je bolje da potražite jednostavniji program.\nZahvaljujući opciji „Podrška putem chata“ koja je dostupna direktno iz aplikacije, REVE čini da pristup podršci bude jednostavan. Veoma je laka za upotrebu—samo sam kliknuo na dugme i agent se odmah pridružio live chat-u. Na moj upit odgovoreno je odmah a primio sam i transkript razgovora na imejl čim je komunikacija završena.\nKompanija nudi tehničku podršku putem telefona i čak koristi VOIP alatku (KloudTalk) kako korisnici ne bi bili izloženi troškovima poziva. Odmah nakon pružanja svog broja mobilnog i imejl adrese, primio sam poziv od predstavnika tehničke podrške koji je brzo povratio detalje mog naloga. REVE takođe nudi imejl podršku putem sistem tiketiranja i ima obimnu FAQ stranicu na svom sajtu.\nIako im fali par dobrih dodataka poput video tutorijala, njihova tehnička podrška je temeljna.\nKorisnici mogu nastaviti sa korišćenjem proizvoda i nakon isteka besplatnog probnog perioda od 30 dana. Ponuđena mi je samo jedna opcija za godišnju anti-malver licencu jednog uređaja. Odsustvo mesečne pretplate je neobično ali pošto je cena smešna, nisam mogao da odolim. REVE ne zatrpava ponudama svojih antivirus alatki ili dodatnim funkcijama, a funkcija daljinskog zaključavanja je sama po sebi vredna kupovine.\nReve Antivirus proizvodi i cene\nPodrška je odlična a cena veoma povoljna.\n1 Reve Antivirus kuponi Poseti Reve Antivirus\nBazirano na 6 recenzija na 3 jezicima 9.8\nTrenutno nema komentara za Reve Antivirus, ako imate iskustvo o njihovoj usluzi, budite prvi ko ćenapisati pregledна српском\nNapišite prikaz za Reve Antivirus\nPoseti Reve Antivirus


Nastavljena akcija pošumljavanja | Prvi Portal Bajina Bašta\n25. октобра 2019. 25. октобра 2019. Prvi Portal\t0 Comments Planeta sport, Pošumljavanje, Tara\nU Zaovinama je nastavljena druga po redu akcija pošumljavanja požarista koju zajedno sprovode Planeta sport i Nacionalni park Tara.\n‘’Akcija pošumljavanja je deo naše posvecenosti drustveno odgovornom poslovanju i to je primer koji želimo da pružimo lokalnoj zajednici. Mi kao odgovorna kompanija tražimo način da deo sredstava usmerimo tamo gde je najpotrebnije. Kada je u pitanju ekologija, odmah smo prepoznali Nacionalni park Tara kao jedno od naših najvećih blaga tako da smo rešili da sredstva od prodaje kesa usmerimo upravo u ovaj projekat kako bi pomogli da se ova divna planina ozeleni ponovo. Posebno smo ponosni na činjenicu da su djaci iz Osnovne škole u Bajinoj Bašti učestvovali u ovom pošumljavanju’’ rekla je Sandra Todorović marketing menadzer u kompaniji ‘’Planeta sport’’.\nIspred Nacionalnog parka Tara Milica Tomić je izrazila zadovoljstvo zbog ovogodišnje saradnje sa kompanijom ‘’Planeta sport’’. Kako je rekla, planirano je da se na lokalitetu Suvi bunar posadi 4000 sadnica smrče, na mestu gde je 2012. godine u velikom šumskom požaru izgorela četinarska šuma uglavnom u privatnom vlasništvu.\n‘’Nama je bilo posebno zadovoljstvo raditi sa kompanijom ‘’Planeta sport’’. To pokazuje jedan odgovoran odnos i domaćih kompanija da prihod od plastičnih kesa ulažu u zaštitu prirode, što su oni kroz ovaj projekat i pokazali’’ izjavila je Milica Tomić iz Nacionalnog parka Tara.\nOvaj članak je pročitalo 493 posetilaca portala!\n← Restrikcije vode u najavi\nOdržan info dan „Akademije omladinskog turizma“ →\nTema tribine: Isplata ratnih dnevnica\n9. марта 2020. 9. марта 2020. Prvi Portal 0\nOdlaže se osvećenje vodice\n19. марта 2020. 19. марта 2020. Prvi Portal 1\nPrimus radio: Skoro 30 godina u službi gradjana\n19. септембра 2019. 23. септембра 2019. Prvi Portal 1


Pacoli traži da se sprovede sporazum o osiguranju vozila\nBeta 2. septembra 2015. 17:25\nŠef kosovske delegacije za dijalog sa Srbijom zadužen za osiguranje vozila Rahim Pacoli uputio je danas Beogradu „ultimatum“ da u roku od sedam dana sprovede potpisan sporazum o osiguranju vozila, jer ga u suprotnom ni Kosovo neće sprovoditi.\nU saopštenju dostavljenom medijima navodi se da će u suprotnom, Srbija biti „kriva“ za nesprovođenje dogovora.\nPacoli je danas posetio administrativni prelaz na Merdaru da bi proverio sprovođenje sporazuma o međusobnom priznanju polisa osiguranja.\nOn je tom prilikom izrazio zabrinutost zbog „fizičkog i psihičkog zlostavljanja“ građana Kosova.\n„Građani Kosova koji ulaze na teritoriju Srbije, primorani su da menjaju registarske tablice na vozilima, odnosno da postavljaju tablice na kojima piše ‘Proba’ što dovodi do dodatnih troškova“, rekao je Pacoli, prenose prištinski mediji.\nVozila s registarskim oznakama RKS i dalje ne mogu s Kosova preko administrativne linije bez probnih tablica.


Datum objave: 16.10.2017 16:09 | Autor: KABINET POTPREDSJEDNIKA VLADE\nPotpredsjednik Vlade za politički sistem, unutrašnju i vanjsku politiku Zoran Pažin sastao se danas sa izaslanikom Ministarstva vanjskih poslova Njemačke za Jugoistočnu Evropu Kristijanom Holbahom.\nPotpredsjednik Pažin je ukazao na važnost kontinuirane podrške Njemačke Crnoj Gori u procesu pridruživanja Evropskoj uniji i apostrofirao punu posvećenost svih crnogorskih institucija realizaciji preuzetih obaveza iz pregovaračkog procesa. On je posebno upoznao sagovornika sa aktivnostima koje Vlada Crne Gore i resorne institucije preduzimaju u pravcu ostvarivanja inicijalnog bilansa ostvarenih rezultata u borbi protiv korupcije i organizovanog kriminala. Potpedsjednik je izrazio očekivanje da će dosadašnji rezultati biti prepoznati i od strane država članica tokom očekivane procjene ispunjenja privremenih mjerila za poglavlja 23 i 24 u narednom periodu.\nGospodin Holbah je podsjetio da Njemačka ostaje posvećen partner Crnoj Gori i regionu u procesu integracije u Evropsku uniju. On je saopštio jasan stav Njemačke po pitanju poštovanja regata principa u politici proširenja EU, gdje će napredak svake države kandidata za članstvo u EU biti pojedinačno vrednovan. U tom smislu, Holbah je izjavio da je Crna Gora lider u region, ali i primjer države koja vodi balansiranu regionalnu politiku, uz ocjenu da je pragmatizam karakteristika crnogorske politike.\nZajednički je konstatovano da su prisustvo Njemačke, kao i Evropske unije u Crnoj Gori i regionu značajan podstrek za jačanje evropske perspektive i očuvanje standarda modernih demokratija. U tom smislu, sagovornici su razmijenili mišljenja i o aktuelnoj političkoj situaciji, kao i izazovima sa kojima se u protekloj godini Crna Gora suočavala s bezbjednosnog aspekta. Ocijenjeno je da sve političke strukture treba da pokažu demokratski kapacitet i u tom kontekstu pozdravljeni su napori Vlade u pravcu stvaranja prostora za dijalog sa opozicijom, te izražena očekivanja da će opozicione partije prepoznati važnost političkog dijaloga i svog adekvatnog učešća u političkom životu Crne Gore.


Digitalni klonovi u podršci korisnicima: Čovek je čoveku robot - Biznis i Finansije\nHome\tTekstoviB&F Plus\tDigitalni klonovi u podršci korisnicima: Čovek je čoveku robot\nby bifadmin 6. septembra 2018.\nDigitalni klonovi ljudi više nisu samo deo holivudskih scenarija, već i inovativna strategija u poslovnom svetu da se ulaže u projekte za klonirarnje zaposlenih. Ovi „avatari“ imaju funkciju „prijateljski nastrojenih pomogača“ u komunikaciji s korisnicima, a promotivna saopštenja ističu da će uvek biti ljubazni i na raspolaganju, jer neće koristiti ni odmor ni bolovanje. No uprkos napretku tehnologije, oni nisu u stanju da razumeju ljudske reakcije i probleme van šablona po kojem su programirani, pa je veliko pitanje da li će ih korisnci dočekati raširenih ruku u skorije vreme i prihvatiti da čovek čoveku bude – robot.\nDanijel Kalt, jedan od šefova regionalnog ciriškog ogranka za investicije u švajcarskoj banci UBS, privukao je nedavno pažnju svetskih medija kada je odlučio da bude „zamorče“ u eksperimentu koji je deo javnosti ocenio „u najmanju ruku kao kontraverzan“. Ova banka je, naime, investirala u proizvodnju digitalnih klonova svojih zaposlenih, a Kalt se dobrovoljno javio za učestvovanje u pomenutom projektu, dozvolivši UBS-u da prekopira njegove osobine i način razmišljanja i unese ih u veštački organizam, odnosno u aplikaciju za kompjuter.\nTokom kreiranja virtuelnog dvojnika, iskorišćeni su Kaltovo iskustvo i način komunikacije sa klijentima koji su potom preneseni na softver. Taj računarski program bi, uz pomoć veštačke inteligencije, trebalo da ume da vodi uobičajene poslovne razgovore. Uskoro će biti održano i testiranje ove tehnologije, tako što će Kaltov klon komunicirati sa prvih 100 klijenata „originalnog“ Kalta.\nOvo je samo deo UBS-ove inovativne strategije, koji banka sprovodi u saradnji sa IBM-om i kompanijom FaceMe, koja se bavi razvojem veštačke inteligencije za potrebe komunikacije sa ljudima. Na sajtu FaceMe piše da ova kompanija radi na kreiranju digitalne radne snage, odnosno virtuelnih „osoba“ koje komuniciraju sa korisnicima preko interneta. One uglavnom imaju ljudski lik i imitiraju mimiku ljudskog lica, što u nekim slučajevima deluje pomalo bizarno jer je još uvek vidljivo da su u pitanju animacije.\nIako ima fotošopirano lice koje i dalje ne deluje prirodno, Kaltov avatar, zahvaljujući naprednoj tehnologiji, verno prikazuje pokrete „originala“. Ovaj bankar je, naime, prethodno sniman iz svih uglova, sa 120 kvalitetnih kamera, te su njegov govor i pokreti u potpunosti preneseni na virtuelnog dvojnika. Ipak, mnogo bitnija razlika od finesa u izrazima lica je to što će klon govoriti samo ono što je naučen, odnosno neće biti u stanju da razume različite ljudske rekacije i probleme, pa time i da pronalazi odgovarajuća rešenja van standardnih okvira koji su mu zadati programom.\nIdealan zaposleni: ni odmor, ni bolovanje\nUprkos tome, banka UBS će uz virtuelnog Kalta korisnicima ponuditi savetodavne usluge još jednog klona po imenu Fin, koji je „nižeg ranga“ u odnosu na svog „kolegu“, odnosno njegova funkcija glasi „prijateljski nastrojen pomagač i digitalni asistent“. U saopštenjima koje banka prosleđuje medijima, pomenuti digitalni službenici se nazivaju „avatarima“, i ističe se kako ih karakteriše mnoštvo pozitivnih osobina. Oni će, navodno, uvek biti ljubazni i trudiće se da klijentima pruže najbolju moguću uslugu, kominiciraće s njima „licem u lice“ što je posebno važno za izgradnju dugoročnog poverenja i biće uvek na raspolaganju jer neće koristiti odmor, niti bolovanje. Premda se u obraćanju javnosti stalno ističu koristi za klijente, jasno je da UBS banka ne bi ulagala u kreiranje digitalnih klonova da ne očekuje dugoročne koristi za sopstveno poslovanje, pre svega da „virtuelni“ zaposleni rade mnogo više a da je koštaju značajno manje od „živog“ osoblja.\nIpak, sudeći prema polemikama, u javnosti ostaje otvoreno pitanje koliko su klijenti spremni za tako radikalan iskorak, ma koliko bili pobornici novih tehnologija. Naime, mogućnost da se što više operacija vezanih za bankarske transakcije obavi elektronski, bez fizičkog prisustva je za klijente, naročito mlađe i tehnološki pismene, više nego poželjno. Ali kada iskrsnu nepredviđeni problemi ili je potrebno doneti značajnije odluke koje zahtevaju i razjašnjavanje bitnih detalja – teško je zamisliti da će klijenti s punim poverenjem prihvatiti savete robota koji, barem za sada, funkcionišu „po šablonu“, ma koliko taj šablon bio dobro isprogramiran.\nPuls javnosti, odnosno potencijalni scenario kako bi na „digitalne službenike“ mogla reagovati većina, izmerio je jedan drugi robot, čija je osnovna funkcija komunikacija s ljudima. Reč je o ženskom robotu po imenu Sofija, koja je prošle godine učestvovala na raznim događajima i u televizijskim emisijama, kako bi se što većem broju ljudi predočile njene sposobnosti. Izuzev krajnje cinične odluke Saudijske Arabije da Sofiji dodeli državljanstvo i tako je učini „prvim robotom-građaninom na svetu“, baš u zemlji koja je naročito poznata po „pravima“ žena „od krvi i mesa“, većina ostalih reakcija je bila – negativna.\nMada je Sofija pokazala da veoma brzo shvata smisao postavljenih pitanja i ume na njih da odgovori najprobranijim rečenicama, a njen tvorac nije propuštao priliku da istakne kako je programirana isključivo za to da bude altruista i pomaže ljudima, kod mnogih gledalaca nije prošla baš slavno. Reakcije su posebno bile negativne na njene komentare koji bi se teško mogli nazvati altruističkim, poput onog da „roboti zaslužuju veća prava nego ljudi jer oni nisu podložni mentalnim bolestima”, a koji je Sofiji u pojedinim medijima doneo etiketu „robota šoviniste“.\nNa sastanku s klonom\nS druge strane, činjenica je da se digitalni klonovi već uveliko koriste u mnogim industrijama, a njihovo najvidljivije prisustvo za najširi krug ljudi je u filmskom svetu. Ljubitelji „Ratova zvezda“ su u novijim nastavcima ovog filmskog serijala mogli videti na platnu podmlađene verzije već vremešnih glumaca koji su tumačili glavne uloge u ovim ostvarenjima sedamdesetih i osamdesetih godina prošlog veka. Produkcijska kuća je, tako, poznatu scenu sa mladom princezom Lejom snimila koristeći pokrete dvojnice i dodajući na njene konture animirano mlado lice glumice Keri Fišer, koja je u trenutku snimanja novih nastavaka imala oko šezdeset godina. No, uprkos vidnom napretku tehnologije, virtuelni dvojnici ni na filmu ne deluju uvek dovoljno realistično.\nU svakodnevnom životu je, ipak, bitnije šta se dešava sa veštačkom inteligencijom mimo holivudskog blještavila. Ona je, često, prisutnija nego što smo toga možda svesni, poput virtuelnih asistenata u našim pametnim telefonima, uveliko služi kao podrška u finansijskom sektoru za kontrolu računa i otkrivanje prevara, pomaže kompanijama da bolje targetiraju potrebe svojih klijenata, sve češće se primenjuje u onlajn korisničkoj podršci…\nDosadašnja primena veštačke inteligencije svedoči da većina ljudi prihvata sve ono što olakšava svakodnevni život i povećava njegov kvalitet, ali ishodi su mnogo neizvesniji kada se postavi pitanje da li će taj isti pojedinac biti podjednako oduševljen mogućnošću da ga na radnom mestu sutra zameni robot, ili da zameni njegovog dojučerašnjeg kolegu, ili pak da sa digitalnim klonom komunicira u sve većem broju situacija u kojima je do nedavno za sagovornika imao čoveka. Malo je verovatno da bi kompanije poput IBM-a, ili UBS banke rasipale novac za razvoj proizvoda koji ima vrlo upitnu budućnost na tržištu, no teško je i sa sigurnošću tvrditi da će digitalni Danijel Kalt i drugi „prijateljski nastrojeni pomagači“ biti dočekani raširenih ruku u skorije vreme, te da će ljudi bez pogovora prihvatiti da čovek čoveku bude – robot.\nU Srbiji ima najmanje dvostruko više divlje gradnje nego što se verovalo


Potpredsednik Doma lordova podneo ostavku zbog skandala sa drogom\nZamenik predsednika Doma lordova britanskog parlamenta, baron Džon Suel podneo je ostavku na tu dužnost nakon što su objavljene fotografije i snimci na kojima se vidi kako koristi kokain u društvu prostitutki.\nPredsedavajuća Doma lordova, gorneg doma parlamenta, baronica Fransez D'Souza izjavila je da je ponašanje Džona Suela "šokantno i nedopustivo" i najavila da će od policije zatražiti hitnu istragu.\nOn je rekla da je Suel podneo otavku na sve posebne dužnosti u Domu lordova, ali da ostaje član gornjeg doma parlamenta. Britanski list San (The Sun) objavio je u nedelju slike na kojima je Suel gol i naizgled uzima kokain, a objavljeni su i delovi razgovora sa ženama za koje list tvrdi da su prostitutke.\nKao zamenik predsedavajućeg, Suel je u Domu lordova imao dužnost da sprovodi važeće standarde. On je u parlament ušao kao laburista i saveznik bivšeg premijera Tonija Blera, ali je u međuvremenu postao nezavisni poslanik.


ŽOK Srbijanka014 novi drugoligaš | VAmedia - info portal\n13/05/2015 13/05/2015 Нема коментара на ŽOK Srbijanka014 novi drugoligaš\nVeć prvog dana turnira domaća ekipa Srbijanke014 je maksimalnom pobedom od 3:0 (25:14,25:18,25:18) nad ekipom AS-a stavila do znanja da je na turniru sa najvećim ambicijama, plasman u drugu ligu. Drugog dana turnira u jutarnjem programu ekipa ŽOK Srbijanke014 je igrala protiv OK Tehničar i neočekivano bila poražena 2:3 (23:25,25:14,25:16,23:25,13:15). Rani jutarnji termin od 9h, je uticao da domaće pruže lošu partiju i osvajanjem jednog boda stave sebe u nezavidnu situaciju. Tim porazom se čekala utakmica protiv poznatog rivala i jedinog konkurenta ove godine u regionalnoj ligi ekipe Malog Zvornika. Valjevke su dobro zapamtile jedini poraz iz ove takmičarske sezone i bile su spremne da se revanšiaraju protivnicama. Utakmica puna naboja i emocija je trajala skoro puna dva sata. Valjevke su u utakmicu ušle malo stegnuto ali posle gubitka prvog seta konačno je proradio inat i pokazale zašto su bile jedan od favorita na turniru. Snažnim napadima sa krajeva Pavlovićeve i Nedović, te sa sredine Novokmet i Novakovićeve, iskusnim napadima Stanojevićeve, Valjevke prvo poravnavaju rezulata u setovima te prelaze u vodjstvo i dobijaju utakmicu sa 3:1 (21:25,25:18,25:22,25:16). Osvajanjem poslednjeg poena kapitena domaćih Nedovićeve nastaje opšte slavlje u hali. Valjevke je od plasmana u drugu ligu delila samo pobeda ekipe OK Roda nad Zvornikom što je u nedelju ujutru već bilo i ostvareno. Popodnevni program i finalna utakmica izmedju Srbijanke014 i Rode je odigrana pred prepunim tribinama, atmosfera neverovatna. Domaće više nego zadovoljne ostvarenim ciljem i istrošene od prethodne utakmice nisu bile ni bleda senka ekipe koja je ostvarila cilj, dok sa druge strane mlada i poletna ekipa Rode koja je pružila odličnu partiju. Roda je ostvarila ubedljivu pobedu 3:0 (25:18,25:11,25:18). Ostaje žal što domaće nisu pružile veći otpor pobednicama zbog publike, da uživaju u drugoligačkom okršaju.\nTako je ŽOK Srbijanka014 zaokružila jednu uspešnu sezonu gde je ostvaren glavni cilj, plasman u viši rang takmičenja. Regionalna liga je završena na ubedljivo prvom mestu sa 17 pobeda i samo jednim porazom, uz jedan podatak da na domaćem terenu ekipa nije izgubila ni jedan set.\nZa ekipu ŽOK Srbijanka014 kao i cele sezone su nastupale kapiten Nedović, tehničari Kovačević i Obradinović, srednji blokeri Novokmet i Novaković, primači Pavlović, Radojičić, Srećković i Ilić, korektor Stanojević, te liberi Bojičić i Kašiković. Ali moramo spomenuti nekoliko devojaka koje se nisu izborile da nastupaju na ovom turniru, to se pre svega odnosi na Nenadović, Živković, Petrić, Tripković i Djukić koje su nastupale u ligaškom delu, pa i do pred kraj sezone startnog primača Aleksandru Janković koja na žalost svih u klubu zbog zdravstvenih problema nije bila u prilici da igra na turniru. Na ovom turniru se od aktivnog igranja oprostila Sanja Stanojević.\nSada je pred Valjevkama naporno leto, pripreme za sledeću sezonu počinju već sledeće nedelje, a posebno teško će biti prvom treneru Rajku Stojanoviću da sastavi ekipu za izazove koje nosi viši rang takmičenja.


Forbs objavio listu najplaćenijih poznatih ličnosti: Tejlor Svift prva, evo na kom mestu je Đoković @ Cafe.ba\nDrugo mesto pripalo je Kajli Džener, treće reperu Kanjeu Vestu.\nKao i svake godine, i ove godine je najuspešniji poslovni magazin na svetu, magazin “Forbs“, objavio listu najplaćenijih poznatih ličnosti.\nPeto mesto “Forbsove” liste rezervisano je za muzičku zvezdu Ed Širana zbog njegove “težine” od 110 miliona dolara, a šeto mesto zauzeo je slavni fudbaler Kristijano Ronaldo sa 109 miliona dolara.\nSedmo mesto za još jednog fudbalera. Brazilski fudbaler Nejmar ostvario je bogatstvo od 105 miliona dolara, a u stopu ga prati popularna grupa “Igls” koja se sa 100 miliona dolara našla na osmom mestu.


Odbijena peticija o ujedinjenju Mitrovice - Sputnjik Srbija\n18:23 27 Januar 2020\n20:24 10.02.2019 (osveženo 20:25 10.02.2019) Preuzmite kraći link\nBahtiri je pre gotovo mesec dana podneo peticiju sa oko 17.000 potpisa građana za ujedinjenje Južne i Severne Mitrovice u jednu opštinu. Međutim, peticija nije razmatrana na odboru za predstavke u kosovskom parlamentu, navodi „Koha“.\nKako je prenela KTV, članovi tog odbora kažu da je reč o pitanju koje prevazilazi njihove nadležnosti. Lirije Kajtazi iz opozicionog Demokratskog saveza Kosova je rekla da su u većini slučajeva peticije služile kao sredstvo prikupljanja dnevno političkih poena i da do sada nisu imale pravi pristup.\nKTV je pokušala da proveri da li je peticija u vladi, ali je dobijen samo odgovor da je to tema za parlament.\nGradonačelnik Južne Mitrovice Agim Bahtiri je uveren da će Mitrovica biti ujedinjena ove godine.\nPodseća se i da je on nedavno izjavio da će biti rata ako ne dođe do ujedinjenja. Inače, Bahtiri ima podršku kosovskog predsednika Hašima Tačija i parlamenta Kadri Veseljija za tu inicijativu.\nHaradinaj se toj inicijativi pak protivi, a iz vlade su ranije saopštili da je aktima utvrđeno da se Mitrovica sastoji iz dve opštine — Severne i Južne Mitrovice.\nSeverni deo nastanjuju Srbi, dok su u Južnoj Mitrovici većina Albanci.


Brojanje putnika i anketiranje korisnika u javnom prevozu\nU vozilima javnog gradskog prevoza i pojedinim stajalištima u Beogradu od 29. oktobra do 10. decembra biće obavljeno istraživanje - brojanje putnika u vozilima i anketiranje korisnika, a u cilju dobijanja podataka za analizu sistema javnog prevoza, rečeno je danas na knferenciji za novinare.\n27.10.2014. - 13:26h\nBrojanje će se, kako je rečeno, vršiti na svim linijama u ITS 1 na reprezentativnom uzorku vozila, zavisno od intervala, a ovlašćeni izvršioci biće pozicionirani na svim vratima i evidentiraće broj ulazaka i izlazaka na svakoj stanici.\nAnketa korisnika će se vršiti i na stajalištima i u vozilima, a sadrzaće pitanja o kretanjima korisnika, vremenu putovanja, presedanjima, dužinama pešačenja...\nKako je rekao sekretar gradskog Sekretarijata za saobraćaj Dušan Rafailović brojanje putnika je jedna od sistemskih mera koja se sprovodi u gradu sa ciljem da se postigne optimizacija javnog gradskog prevoza.\n"Istraživanje će obuhvatiti dve vrste aktivnosti, "brojači" će brojati punike od prvih jutarnjih do zadnjih polazaka, a ankete će se sprovoditi od sedam do 19 časova", rekao je Rafailović.\nOn se zhavalio Zavodu za informatiku i statistiku koji je stavio podatke na raspolaganje Gradu.\nDirektor Direkcije za javni prevoz Uglješa Mitrović rekao je da postoji želja da se sprovede kvalitetno istraživanje, kako bi posle toga Direkcija imala mogućnost da tamo gde nije veliko opterećenje smanji broj polazaka, odnosno da poveća broj polazaka gde je potrebno, ili da se uvedu nove linije.\n"Ovo što će se sad raditi rađeno je poslednji put 2002. godine, da bismo posle toga imali mogućnost da optimizujemo prevoz u Beogradu, a to ne možemo da radimo bez ovih podataka. To je prvo u nizu istraživanja, sledi nam istraživanje mreže linija, optimizacija te mreže a zatim i strategija javnog prevoza u celom gradu", rekao je Mitrović i pozvao građane da budu strpljivi sa "brojačima".\nAnketu i brojanje putnika obavljaće oko 500 studenata, koji će biti obeleženi bedževima i imaće ovlašćenje za rad overeno od strane direktora Direkcije za javni prevoz.\nIz prihvatnog centra pobeglo oko 50 migranata\nOsam čamaca punih migranata pristalo na Lampeduzu\nŠta sve mogu ruske elitne jedinice? VIDEO\nAkcija "Trag": Uhapšeno šest osoba, jedna u bekstvu\nJovanović ide u Igokeu


Nije za gadljive: Usporeni snimak kijanja – NovostiDana.rs\nKijanje je uobičajeno, ali naučnici još uvek nisu sigurni šta se tačno dešava u našem telu kada kijamo. Istraživači sa Tehnološko instituta u Masačusetsu (MIT) istražuju ovu temu, a u međuvremenu su snimali ljude dok kijaju i shvatili da je proces komplikovaniji nego što su mislili.\nStvari koje niste znali o kijanju\n„Kapljice još uvek nisu formirane u trenutku kada ‘izlaze’ iz usta, kao što se ranije pretpostavljalo,“ kaže autorka istraživanja Lidija Buriba.\nNjen tim nastaviće da istražuje kijanje, a planiraju da taj proces snime kamerama koji će im omogućiti da kijanje posmatraju u 3D formatu.\nIstraživači su u stidiji 2014. godine otkrili da kašljanje i kijanje „putuju“ daleko u vazduhu, što znači i da se bakterije prenose dalje. Dakle, sledeći put kada vidite nekoga da kija ili kašlje, a da ne stavi ruku na usta, održite mu lekciju!


Lečić pozvao bivše lidere DS ali i Lutovca na sednicu stranačke skupštine koju organizuje ...\nLečić pozvao bivše lidere DS ali i Lutovca na sednicu stranačke skupštine koju organizuje …\nBeta 3. oktobra 2020. 09:20\nBranislav Lečić, koga je frakcija Demokratske stranke (DS) suprotstavljena aktuelnom rukovodstvu izabrala za predsednika partije, pozvao je sve bivše lidere demokrata, uključujući i trenutnog predsednika Zorana Lutovca na subotnju sednicu Skupštine te frakcije DS.\nLečić je povodom poziva upućenog Dragoljubu Mićunoviću, Borisu Tadiću, Draganu Djilasu, Bojanu Pajtiću, Draganu Šutanovcu i Zoranu Lutovcu naveo da „svi nesporazumi i sujete“ moraju pasti pred zadatkom rušenja „autokratskog režima“ u Srbiji.\n„Ovo je prilika da pokažemo da smo zajedno, da volimo DS jer smo svi iz nje potekli. Vreme je za obnovu demokratije i promociju politike koja će, ako smo zajedno, skratiti vreme čekanja do konačne pobede i ubrzati pad ovog autokratskog režima. Jedina ambicija svakog od nas treba da bude da na godišnjicu petog oktobra, zajedništvom pokažemo da će demokratija ipak pobediti u Srbiji“, naveo je Lečić za vikend izdanje lista Danas a preneo portal B92.


Vučić bezbedan u Sarajevu! – Balkanekspresrb.rs\nDirektor SIPA-e Perica Stanić, povodom glasina i izjave ministra spoljnih poslova Srbije Ivice Dačića da je za Vučića ova poseta rizična, izjavio da ova agencija preduzima sve mere iz njene nadležnosti u vezi sa sigurnosnim aspektom samita u Sarajevu\n-ZNAM da će me čuvati stotine ljudi iz njihove policije. Nemam nikakav strah i bojazan. Da me puste da šetam slobodno kroz narod siguran sam da mi niko od običnog naroda ne bi ništa dobacio, izjavio je Aleksandar Vučić pred svoje sutrašnje posete Sarajevu.\nPonovio je kako se oseća apsolutno sigurno i da ga ne zanimaju priče o napadu.\nVučić će u četvrtak u Sarajevu učestvovati na sastanku premijera zemalja zapadnog Balkana.\nDirektor SIPA-e Perica Stanić, povodom glasina i izjave ministra spoljnih poslova Srbije Ivice Dačića da je za Vučića ova poseta rizična, izjavio da ova agencija preduzima sve mere iz njene nadležnosti u vezi sa sigurnosnim aspektom samita u Sarajevu.\n-Državna agencija za istrage i zaštitu Bosne i Hercegovine ne raspolaže operativnim saznanjima o eventualnoj ugroženosti srpskog premijera Aleksandra Vučića da učestvuje na samitu premijera zemalja Zapadnog Balkana u Sarajevu, izjavio je za TV N1 Perica Stanić.\nDirektor SIPA-e rekao je da ova agencija preduzima sve mere iz njene nadležnosti u vezi sa sigurnosnim aspektom samita u Sarajevu.\nInače Ivica Dačić je za RTS rekao da je svaki odlazak u rizična područja veliki izazov, ali to “neće sprečiti” Vučića da učestvuje na skupu premijera zemalja Zapadnog Balkana u Sarajevu.(Agencije)♦\nTagsAleksandar Vučić Ivica Dačić Perica Stanić Sarajevo\nUhapšena grupa krijumčara akcizne robe!


Prema poslednjoj prognozi Republičkog hidrometeorološkog zavoda (RHMZ), jutarnje temperature danas i sutra će se u pojedinim gradovima Srbije spustiti i ispod minus 10, dok već u sredu stiže značajno otopljenje, a za četvrtak je u Beogradu prognozirano skoro prolećnih 14 stepeni!\n"Hladni talas koji je stigao do Srbije i regiona, nema veze sa sistemom ‘Filomena‘ koji je nedavno doneo ledeni talas i snežnu oluju u Španiju", razrešio je jednu dilemu meteorolog Đorđe Đurić.\n- Već u utorak se u Srbiji očekuje tokom dana priliv nešto toplije vazdušne mase. Od srede će biti toplije, tako da će maksimalna temperatura u drugoj polovini nedelje iznositi i preko 10 stepeni, a ponegde do 15 stepeni Celzijusa. Sreda i četvrtak biće suvi i pretežno sunčani, a u petak nas očekuje kišno i vetrovito vreme, ali i dalje relativno toplo za januar, uz umeren i jak vetar i toplu varijantu košave - objasnio je Đurić.\nGotovo sa snegom\nDakle, već od srede u nižim delovima možemo da se pozdravimo sa snegom, a veliko je pitanje koliko će beli pokrivač odoleti i na planinama pošto se i za Zlatibor i Kopaonik najavljuju temperature debelo u plusu. Barem u najtoplijem delu dana.\nSlično vreme će se zadržati, skoro je izvesno, do kraja meseca.\n- Od 20. januara počinje period relativnog toplog vremena bez prave zime, posebno u nizijama, koji bi mogao potrajati do kraja meseca - jasno poručuje profesor geografije i veliki ljubitelj i poznavalac meteorologije Marko Čubrilo.\nOve velike temperaturne oscilacije predstavljaju šok za organizam i činjenica je da to teško podnose i zdravi ljudi, a kamoli hronični bolesnici. Osim njih, ove vremenske promene svakako će osetiti i meteoropate.\n- Nagli porast temperature teže podnose starije osobe i hronični bolesnici. Kod njih može doći do pada krvnog pritiska, gušenja, malaksalosti, slabosti. Kada je reč o mlađoj populaciji, uglavnom se javlja pad koncentracije, nesanica, nervoza, ali takođe može da nastupe glavobolja i malaksalost - upozorili su iz službe Hitne pomoći.\nSimptomi kod meteoropata su podeljeni u tri grupe: mentalni se ogledaju kroz promene raspoloženja, umor, pospanost, lošu koncentraciju, nesanicu, nervozu, fizički uključuju glavobolje, bolove u zglobovima, mučninu, bolove u mišićima ili u predelu nekih povreda koje su zarasle, dok nagla promena vremena utiče na osobe koje boluju od srčanih oboljenja. Oni mogu osetiti ubrzan rad srca, aritmiju, promene u visini krvnog pritiska usled sužavanja ili širenja krvnih sudova.\nSimptomi, odnosno tegobe\nA da situacija ni pre najavljenog šokantnog otopljenja nije naivna, najbolje svedoči podatak da će danas i sutra u skoro celoj Srbiji na snazi biti narandžasti meteoalarm.\n"Vreme je opasno. Prognozirane su opasne vremenske pojave, a takvog su intenziteta da mogu prouzrokovati materijalnu štetu i biti opasne po ljude i životinje. Treba biti vrlo obazriv, svestan rizika i redovno informisan o detaljima očekivanih meteoroloških uslova. Pratiti savete koje daju nadležne državne službe", stoji u opisu RHMZ.\nNa Kopaoniku preko 80 centimetra snega\nZahvaljujući temperaturama u minusu beli pokrivač u Srbiji, za sada, dobro odoleva, a negde je napadao i novi. Najviše snega ima na Kopaoniku, čak 83 centimetra, a zatim slede Sjenica sa 50 cm, Stara Planina sa 48 cm, Crni vrh sa 46 cm, Zlatibor sa 41 cm, Kraljevo sa 25 cm, Ćuprija sa 20 cm, Kragujevac sa 19 cm...\nU Beogradu, prema poslednjim podacima, ima šest centimetara belog pokrivača.\nI 2020. ušla u TOP 10 najtoplijih\nPrethodna 2020. bila je sedma najtoplija u Srbiji od 1951. a deveta najtoplija u Beogradu od 1888. kada su počela redovna meteorološka merenja.\nIako je ušla u top 10 najtoplijih godina svih vremena na ovim prostorima, ipak je prekinut svojevrsni tropski niz pošto je prvo 2018. bila zapamćena kao rekordno vrela godina, da bi posle samo 365 dana taj primat preuzela 2019. A devet od deset najtoplijih godina u Srbiji registrovano je u 21. veku.\nNa drugoj strani, najhladnija godina u Srbiji bila je 1956, a iza nje poređale su se 1980, 1985, 1954, 1976, 1978, 1991, 1973...\n"Leto 2000. bilo je drugo najkišnije u Srbiji u poslednjih 70 godina, u Beogradu je zabeležen najkasniji datum pojave prvog snežnog pokrivača, u Kikindi snega uopšte nije ni bilo, dok je rekordno mali broj belih dana zabeležen u Loznici, Negotinu i Zaječaru", stoji u tek obelodanjenom godišnjem biltenu RHMZ.\nSrednja temperatura vazduha u našoj zemlji bila je 11,7 stepeni, a u Beogradu čak 13,9. Međutim, retke su bile ekstremne vrućine, najtopliji dan zabeležen je 31. avgusta u Ćupriji sa 36,9 stepeni, Negotin je rekorder sa 63 tropska dana (sa temperaturama 30 i više stepeni), dok ih je u Beogradu bilo 48, odnosno 11 više od proseka. Prestonica je, međutim, ponela primat po tropskim noćima (kada temperature ne padaju ispod 20 stepeni), sa čak 32 ili 15 više nego što je to uobičajeno.\nNajniža temperatura u 2020. izmerena je u Sjenici 8. 1. 2020. i iznosila je minus 20,8 stepeni, a broj ledenih dana (kada temperatura nije prelazila nulu) kretao se od jednog u Smederevskoj Palanci, Dimitrovgradu i Vranju do 39 na Crnom vrhu.\nNa Božić 2001. bilo 20,7 stepeni\nSkoro prolećne temperature u januaru nisu toliko retka pojava. Mnogi se sećaju da smo 7. januara 2001. godine za Božić u prestonici mogli skoro da se šetamo u kratkim rukavima na 20,7 stepeni u plusu.\nU Beogradu se pamti prvi mesec u godini i 1983, 1998, kao i 2007. kada je 21. januara zabeleženo 17,8 stepeni.\nLane je najtopliji bio 31. januar kada je u Loznici bilo 17,9 stepeni.


Vučić za sutra zakazao sednicu Saveta za nacionalnu bezbednost - Politika - Dnevni list Danas\nPočetna » Vesti » Politika » Vučić za sutra zakazao sednicu Saveta za nacionalnu bezbednost\nL. V.21.03.2022. 14:28\nPredsednik Srbije Aleksandar Vučić zakazao je za sutra u 12 časova sednicu Saveta za nacionalnu bezbednost, potvrđeno je Danasu u kabinetu predsednika.\nKako prenose nezvanični izvor iz vlasti, teme sastanka će biti aktuelne, od odbijanja kosovskog premijera Aljbina Kurtija da se izbori održe na KiM, pretnji sankcijama Srbiji i odnosa prema NIS-u i nabavci nafte za srpsko tržište do analize svih dešavanja, a posebno imajući u vidu krizu sa snabdevanjem osnovnim životnim namirnicama u Evropi.\nPoslednja sednica Sveta za nacionalnu bezbednost održana je 25. februara.\nTada su doneti i određeni zaključci, povodom rata u Ukarjini.\nAleksandar VučićSavet za nacionalnu bebednostBeograd\nPolitika • 13.05.2022. 12:00\nPolitika • 13.05.2022. 07:00\nPasoška kontrola sprečila Radu Trajković da izađe iz Srbije


Varheji ponovio da je vladavina prava uslov za napredak Srbije i regiona ka EU | EurActiv Serbia\nVarheji ponovio da je vladavina prava uslov za napredak Srbije i regiona ka EU\nEvropski komesar za proširenje Oliver Varheji rekao je u Evropskom parlamentu da Srbija treba da ubrza i osnaži reforme za članstvo u EU i naglasio da se ceo proces uključivanja u EU može ubrzati samo ako se prvenstveno sprovedu ključne promene utvrđene u novoj metodologiji proširenja, vezane za uvreženje vladavine prava i temeljnih sloboda.\nVarheji je, u raspravi o rezoluciji EP o napretku Srbije na putu ka članstvu u EU, podvukao da je nova metodologija proširenja kojom se prvenstvo daje vladavini zakona i osnovnih sloboda ključni element za stabilnost celog Zapadnog Balkana.\nEvropski komesar Varheji je podvukao da EU treba da podrži srpsku vlast u sprovođenju reformi kao i cilju postizanja sporazuma u dijalogu s Prištinom, a ocenio je kao povoljan razvoj i parlamentarni dijalog srpske vlasti i opozicije uz podršku EP, najavljene ustavne promene i usvajanje strategije za medije.\nVarheji je ukazao da je Dijalog Beograda i Prištine apsolutno nužan da bi se uredili odnosi dve strane i one mogle napredovati ka Uniji.\nIzvestiteljka EP za Kosovo Viola fon Kramon Taubadel pozvala je novu vladu u Prištini da ne odustane od dijaloga s Beogradom i stavila do znanja da je sporazum koristan jer niko nije na dobitku ako ga nema.\nBilčik je ocenio da Srbija ima "krajnje slab stepen usaglašenosti sa spoljnom politikom Unije, a da jedino što može jamčiti za evropsku budućnost Srbije jeste to što Srbija sama kod sebe može učiniti", dodajući "smatram da je situacija zasad manjkava u tom pogledu".\nOn je ocenio da je reč o nepovoljnim uticajima i dezinformisanju koje šire Kina i Rusija.\nOna je ocenila da bi Srbija trebalo da otvori neko novo poglavlje u pregovorima s EU još tokom ovog polugodišta, uz opasku da se od srpskih vlasti očekuje napredak u vladavini prava, nezavisnosti sudstva, bitki protiv korupcije i organizovanog kriminala, usaglašavanja sa spoljnom politikom EU.


Završena rekonstrukcija Zmajevog muzeja, Vučević najavio: Nastavljamo ulaganja u Sremsku Kamenicu (FOTO) | Telegraf - Najnovije vesti\n24. maj 2019 | 12:34 » 12:40\nReč je o investiciji vrednoj 90,5 miliona dinara koju su zajednički finansirali Grad i Pokrajina\nGradonačelnik Novog Sada Miloš Vučević obišao je kružni tok u Sremskoj Kamenici čija je izgradnja nedavno završena. Reč je o investiciji vrednoj 90,5 miliona dinara koju su zajednički finansirali Grad i Pokrajina.\nNaime, na nekada neuređenoj četvorokrakoj raskrsnici ulica Put doktora Goldmana, Moše Pijade i Branislava Bukurova, nije bio omogućen zadovoljavajući protok vozila, kao ni bezbedno kretanje pešaka i biciklista.\nInvesticija je podrazumevala i izgradnju novog javnog osvetljenja, uz putarske radove, a tokom njene realizacije, saobraćaj nijednog momenta nije bio u prekidu, odnosno vozilima je sve vreme bio omogućen prilaz Institutu.\nSada je, nakon dva meseca, izgrađena moderna saobraćajnica sa pešačkim i biciklističkim stazama.\n- Završeni su radovi na izgradnji kružne raskrsnice u Sremskoj Kamenici koja se nalazi na samom ulasku u mesto i na jednoj od najopterećenijih saobraćajnica, koja vodi ka Institutima. U saradnji sa Mesnom zajednicom, zajedno smo radili na ovom projektu sa Pokrajinskom vladom - rekao je Vučević.\nMiloš Vučević - Foto: novisad.rs\nRadovi su završeni pre roka, a najavljena je i rekonstrukcija parkinga na Institutima.\n- Ovi radovi su završeni nešto pre ugovorenog roka, a nastavljamo ulaganje u putnu infrastrukturu, tako da ćemo raditi i saobraćajnicu, pešačku stazu i rekonstrukciju jednog od parkinga na Institutima, kako bi se pacijentima i zaposlenima olakšalo parkiranje - najavio je gradonačelnik Novog Sada.\nNakon obilaska kružnog toka, gradonačelnik je posetio i spomen–zbirku „Jovan Jovanović Zmaj” u Sremskoj Kamenici, odnosno Zmajev muzej koji je nedavno renoviran i u sastavu je Muzeja grada Novog Sada.\n- Zmajev muzej je jedan od najlepših delova kulturne ponude Novog Sada. Grad je izdvojio oko 6 700 000 dinara za rekonstrukciju, a sve uz stručnu pomoć Zavoda za zaštitu spomenika kulture - kazao je Vučević.\nKao vrlo prometan i korišćen prostor, Muzej je vremenom pretrpeo različita oštećenja, te je za potrebe renoviranja urađen projekat Sanacije i adaptacije prema kojem su obnovljeni fasada, stolarija, unutrašnje prostorije i sanirana je ograda oko parcele.\n- U pitanju je najkompletnija rekonstrukcija ove spomen-zbirke do sad, mesta gde je boravio i živeo Jovan Jovanović Zmaj, koji je obeležio ne samo našu istoriju i književnost, i po kome je Novi Sad poznat i priznat. Mislim da će, ne samo kamenička deca, već i ona iz svih delova grada, pa i ekskurzije sa đacima iz drugih gradova, uživati u onome što nudi Muzej - izjavio je gradonačelnik Vučević.\nGradonačelnik je najavio dalja ulaganja, prvenstveno u naselje Bocke, gde će na jesen početi izgradnja pet kilometara vodovodne i kanalizacione mreže.\n- Projekti su završeni i uspeli smo da rešimo sve probleme koji su bili veoma kompleksni. Grad će obezbediti novac u rebalansu za početak radova, a deo sredstava ćemo dobiti i iz Pokrajine. Nećemo na tome stati. U saradnji sa predsednikom Mesne zajednice krenućemo u projektovanje kanalizacione mreže za Popovicu i Paragovo, tako da nastavljamo da širimo komunalnu infrastrukturu u sve delove grada – zaključio je Vučević.\nNovi Sad nastavlja da pomaže ugroženim porodicama iz Dositejeve 11\nTagovi: Gradonačelnik Novog Sada, Jovan Jovanović Zmaj, Miloš Vučević, Sremska Kamenica, zmajev muzej\nZare 24.05.2019 15:13\nI ono što nije rečeno, uporedo sa kružnim tokom započela je izgradnja stambene zgrade tik uz taj deo rekonstruisanog puta.Čista slučajnost, verovatno.


Skupština Republike Srpske: Dan RS ostaje praznik\n26 oktobar, 2016\nMilorad Dodik sa saradnicima pozdrvlja rezultate referenduma o Danu RS ( REUTERS/Dado Ruvic)\nDan Republike Srpske ostaje praznik u tom bosanskohercegovačkom entitetu, odlučila je u utorak po hitnom postupku Narodna skupština RS. Praznik će biti obeležavan i imaće sekularan karakter, stoji u odluci.\nNačin obeležavanja i praznovanja 9. januara, Dana Republike, uređuje se ovim zakonom, kojim se određuje i nadležni organ koji će urediti način kako građani, republički organi i organizacije, organi jedinica lokalne samouprave, privredna društva, ustanove i druge organizacije i lica koja profesionalno obavljaju uslužno-preduzetničke delatnosti obeležavaju i praznuju ovaj dan.\nUsvojen je zaključak Kluba poslanika Saveza nezavisnih socijaldemokrata, na čijem je čelu Milorad Dodik, kojim Narodna skupština obavezuje Vladu Republike Srpske da izvrši usklađivanje Zakona o praznicima RS u delu koji se odnosi na ispoljavanje verskih sloboda, dok nisu prihvaćeni amandmani Narodnog demokratskog pokreta Dragana Čavića i Napredne Srpske, Adama Šukala.\nMinistar uprave i lokalne samouprave Republike Srpske Lejla Rešić rekla je da je "izabran glas građana prilikom izrade ovog zakona" i da nije istina da ne postoji Dan Republike Srpske.\n"Dan Republike definisan je u Zakonu o praznicima Republike Srpske. Predstavnici pozicije i opozicije, te pravni eksperti mesecima su razgovarali o mogućim rešenjima u Zakonu o Danu Republike Srpske", rekla je Rešićeva, a prenosi Radio-televizija Republike Srpske.\nZa Zakon o Danu Republike Srpske glasalo je 57 poslanika, protiv su bila dva, a tri uzdržana.\nPodsetimo, pitanje da li da 9. januar ostane državni praznik u RS, postavljeno je građanima na referendumu. To je inače dan kada je 1992. proglašena Srpska Republika Bosna i Hercegovina kao odgovor na proglašenje nezavisnosti Republike Bosne i Hercegovine od tadašnje Jugoslavije koje je sprovedeno bez podrške bosanskih Srba,\nUstavni sud BiH proglasio je referendum neustavnim, Sjedinjene Države pozvale su da se on ne održi, a podršku referendumu uskratila je i Srbija. Ipak, referendum je održan i ogromnom većinom građani koji su izašli na glasanje su se izjasnili pozitivno o ideji da taj datum bude Dan RS.\nSjedinjene Države su referendum ocenile kao ilegalan, a zvanični Beograd je pozvao na smirivanje strasti.


Irinej: Plašim se da bi u Crnoj Gori moglo doći do prolivanja krvi | SEEbiz.eu\nObjavljeno: 06.03.2020 / 20:45\n"Čitavo Kosovo je popločano krvlju naših svetih mučenika koji su ga branili. Da zamislimo i pomirimo se da Kosovo bude izvan Srbije, da carski Prizren, u kom su carovali Milutin i Dušan, da Pećka patrijaršija, zvaniča rezidencija srpskog patrijarha i srpske crkve bude izvan Srbije, to u našu glavu ne može da uđe", rekao je patrijarh Irinej.\nOn je dodao da je velika srpska tragedija to što nije ništa učinjeno da se narod koji je 1999. godine protjeran, vrati na Kosovo i Metohiju.\n"Mnogi žele, ali nemaju gde jer su im kuće spaljene, uzurpirane kuće i imanja. Sva stradanja Srba koja su doživeli ostala su bez posledica i nije poznato ko je to učinio", rekao je patrijarh Irinej za portal "Sabornik.net", nakon završetka posjete srpskim eparhijama u SAD.\nOn je naveo da Srbi na Kosovu i Metohiji veoma teško žive i da je stanje jako teško, možda teže nego ikada u istoriji.\n"To nije život, to je život bez slobode, bez ikakve nade u bolju budućnost, ali oni se bore i žele da ostanu. Kradu im stoku, traktore, čine da ih je sve manje, ubijaju, proganjaju, sve čine da ne ostanu oni koji se vrate. Srbija im treba pomoći da fizički opstanu. Neka Bog ne da nijednom drugom narodu, to što oni doživljavaju", rekao je patrijarh Irinej.\nOn je dodao da su Albanci "na način koji su primenili, osvojili Kosovo", ali je istakao da ga nisu osvojili ni u ratu, nego "blagodareći svjetskim prijateljima" koji su omogućili da se nasele na Kosovu i Metohiji.\n"U tome ih je u mnogome pomagao svet, da ne kažem koje države. Kada sam prvi put došao u Prizren tamo je bilo 16.000 Srba, sada ih ima 20 duša. Tako je i u Prištini i u Peći i u Đakovici", rekao je on\nKomentarišući tenzije u Crnoj Gori poslije donošenja spornog Zakona o slobodi vjeroispovjesti, patrijarh srpski je izrazio zabrinutost zbog, kako je rekao, mogućih fizičkih obračuna, "čak i prolivanja krvi" u Crnoj Gori, navodeći da postoje indicije da bi se tako nešto moglo dogoditi.\n"Crnogorci kažu - 'branićemo životima svojim naše svetinje'. Poruka je vrlo jasna i zato je treba uvažiti u interesu i naroda i Crne Gore i uopšte mira", istakao je srpski patrijarh.\nOn je ocijenio da postoji "neka želja da se Crna Gora oslobodi od Srba, da se oslobodi od sebe same".\n"Takvo stanje u Crnoj Gori su velikim delom podgrevale sile, neću da kažem koje, ali nisu znali za granice pa su se usudili da atakuju na nešto što je blisko narodu koji je u jednom vremenu izgledao daleko od svojih svetinja, a mnogi su bili daleko i od svoje vere", rekao je patrijarh Irinej.\nPrema njegovim riječima, dolaskom mitropolita Amfilohija, ali malo i uticajem vremena koje se mijenjalo, Crna Gora je oživjela, narod se počeo vraćati crkvi tako da je to danas "živa crkva" i "živ narod" u vjerskom pogledu, pa je vjerovatno to nekome smetalo.\nOn je odbacio kao neistinite navode vlasti u Podgorici da su manastiri Ostrog, Morača, Cetinjski i drugi u Crnoj Gori bili državna imovina do 1918. godine koja je potom prešla u ruke srpske crkve.\n"To ne samo da nije istina, nego je srpska crkva rodila i podigla Crnu Goru. Bez nje Crna Gora danas ne bi postojala i to je činjenica jer su mitropoliti bili gospodari Crne Gore", naveo je patrijarh Irinej.\nOn je naglasio da srpska država i crkva nemaju ništa protiv što je Crna Gora ponovo uspostavljena kao država.\n"Oni su to i bili, ali nemaju pravo da budu neprijatelji Srbiji i srpskom narodu. Današnje stanje u Crnoj Gori je velika šteta po sam narod i one koji se deklarišu kao Crnogorci", ocijenio je patrijarh Irinej.\nOn je napomenuo da su i arhiepiskop Elpidofor u SAD i papa Franjo i "svi patrijarsi" dali podršku srpskoj crkvi u Crnoj Gori povodom spornog Zakona o slobodi vjeroispovijesti, dodajući da je jedino rješenje za prevazilaženje trenutnog stanja da taj zakon bude povučen.\n"Nema ni govora o verskoj slobodi, već je želja da se dođe do svetinja i imanja crkve i da se povere nazovi mitropolitu Mirašu Dedeiću koji je raščinjen zbog nekih nedela. Želja vlasti jeste da ima svoju autokefalnu crnogorsku crkvu, što ovaj narod nije prihvatio", rekao je patrijarh Irinej.\nTagovi: patrijarh Irinej, Kosovo, Crna Gora, Srpska pravoslavna crkva,


21-02-2019 17:18 Svet Planeta\nRusija ne bi trebalo da šalje posmatrače na predsedničke izbore u Ukrajini, rekao je Georgij Cereteli, predsednik Parlamentarne skupštine OEBS-a.\nTo mišljenje je on izrazio na sastanku sa ruskom delegacijom na marginama zimske sednice Parlamentarne skupštine OEBS-a, koja se održava u Beču.\n"Ipak, ako to ne učinite, biće bolje. To je naša vizija", rekao je Cereteli.\nOn smatra da Rusija ne bi trebalo da stvara preduslove za provokacije, posebno zato što Ukrajina već ima zakon koji zabranjuje Rusima da rade na izborima kao posmatrači.\n"Ne možemo garantovati sigurnost", dodao je Cereteli.\nPreporuku šefa Parlamentarne skupštine OEBS-a komentarisala je portparol ruskog Ministarstva spoljnih poslova Marija Zaharova.\n“Čak je i Parlamentarna skupština OEBS-a shvatila da će kijevski režim ići na provokaciju, samo da bi ometao objektivno posmatranje izbora”, napisala je ona na Fejsbuku.\nZaharova je istakla da su predstavnici OEBS-a pozvali Rusiju da pošalje posmatrače na ukrajinske izbore. "Međunarodne posmatrače koji predstavljaju različite zemlje i političke snage nije izmislila Moskva", dodaka je ona.\nRanije je ruska delegacija blokirala preporuku u Parlamentarnoj skupštini OEBS-a koja je dozvolila da zemlja ne dozvoli posmatračima iz drugih država da učestvuju na izborima pod izgovorom sukoba interesa.\nMeđutim, šef Parlamentarne skupštine kasnije nije isključio da bi organizacija ipak uvela pravila po kojima posmatrači iz zemalja u sukobu neće biti upućeni na izbore.\nPredsednički izbori održaće se u Ukrajini 31. marta, a u njima će učestvovati 44 kandidata.\nKako Izrael obara ruski helikopter Ka-50, pogledajte OVDE.\nOEBS izjavljuje: U Donbasu nema ruske armije


Sarajevo se kandiduje za Zimske olimpijske igre 2010.(stari tekst) – BiHski – Istorija smucarskog sporta/ Gljive / Biciklizam/ Planinarstvo/ Alpinizam – History of Skiing – Mushrooms, Alpinism, Hiking\nSarajevo se kandiduje za Zimske olimpijske igre 2010.(stari tekst)\nZimske olimpijske igre u Sarajevu 1984. predstavljaju lepa sećanja za Bosance. Zelja te zemlje da ponovo bude domaćin igara 2010 uliva preko potrebnu nadu u pogledu jedinstva i zalečenja nacije umorne od podela.\n(CNN – 09/03/02; Čikago San-Tajms – 24/02/02; Rojters – 05/02/02; Biznis Vik Onlajn – 31/01/02; Međunarodni olimpijski komitet)\nSarajevo, koje je bilo domaćin Zimske olimpijade 1984, nada se da će dobiti i Olimpijske igre 2010. Bosanska prestonica se nalazi u konkurenciji sa jos sedam zemalja, od kojih su sve mnogo bogatije od ove bivse jugoslovenske republike. Bosna mora mnogo da ulozi u popravke, modernizaciju i izgradnju novih kapaciteta na mestu onih unistenih tokom tri ratne godine. Ali, prisutan je veliki entuzijazam, zato sto narod Bosne i Hercegovine (BiH) gleda na Olimpijadu kao na sansu da se prevaziđu etničke podele koje su ostale i sest godina po okončanju rata.\n«Rat je unistio toliko puno da je vrlo tesko ponovo zbliziti ljude. Za to će biti potrebne generacije», rekao je visoki predstavnik međunarodne zajednice u BiH, Volfgang Petrič. «Ono sto se sada moze postići jeste neka vrsta prećutnog sporazuma: OK hajde da pokusamo. I taj osećaj je stvarno sve izrazeniji».\nZaista, kandidatura Sarajeva za organizaciju Olimpijade 2010 dobila je podrsku različitih etničkih zajednica. Predsednik Bosanskog olimpijskog komiteta, Ahmed Karabegović, rekao je da je ovaj pokusaj Bosne prvi projekat za zblizavanje naroda. Danas već gotovo godinu dana, Muslimani, Hrvatsi i Srbi sarađuju u multietničkom komitetu za kandidaturu Sarajeva.\n«Mi imamo punu podrsku svih struktura na kantonalnom, entitetskom i drzavnom nivou», rekao je Zlatko Vukmirović, portparol komiteta.\nOlimpijada 1984 bila je prva odrzana u jednoj socijalističkoj zemlji. Smatralo se da su to bile jedne od najbolje organizovanih igara, a Sarajlije su bile hvaljene zbog svog gostoprimstva. «Ako bi Olimpijada ponovo bila odrzana ovde, to bi promenilo sve….i svakoga», rekla je jedna Bosanka koja je u ratu izgubila muza.\nMeđutim neće to biti lako. Pored ostre konkurencije u kojoj se nalaze gradovi kao sto su Salsburg (Austrija), Vankuver (Kanada) i Haka (Spanija), Sarajevo mora da prikupi oko 500 miliona dolara kako bi pokrilo troskove organizacije igara.Vukmirović se nada da će prikupiti sredstva od sponzora.\nOčekuje se da Međunarodni olimpijski komitet do kraja avgusta saopsti ko su finalni kandidati za organizaciju igara, a potom 2. jula 2003, ko će biti domaćin Olimpijade. Vladislav Slokar, član komiteta za kandidaturu, rekao je da je optimista. «Mi moramo da probamo, a ako ne uspemo ovaj put jednostavno ćemo pokusati ponovo».\nPosted on 21 svibnja, 2009 27 veljače, 2010 by vlatko slokarPosted in ZOI '84., Sarajevo\nPrethodno Previous post: Kako izabrati nosac skija za auto\nSljedeće Next post: “Od vrha do vrha”(Peak 2 peak)-je najduza gondola na svijetu


Završen još jedan SOŠOV – OPENS2019\nPotpredsednik Pokrajinske vlade Đorđe Milićević otvorajući 8. Sportsku olimpijadu školske omladine Vojvodine, u Velikoj dvorani SPC „Vojvodina“ u Novom Sadu istakao je da ima mnogo aspekata koji ukazuju na značaj bavljenja sportom u našim školama.\n„S jedne strane to je očuvanje i jačanje vašeg zdravlja i to ne samo fizičkog. Kroz sport i sportsko takmičenje, ne čeličite samo vaše telo, već i vašu istrajnost i volju i to će vam, sasvim sigurno, biti od ogromne koristi u bilo čemu čime ćete se u životu kasnije baviti“, kazao je potpredsednik Milićević dodajući da su naše škole svojevrsna baza iz koje se regrutuju i vrhunski sportisti, među kojima će sigurno biti i neko od učesnika SOŠOV-a.\nOsmi po redu SOŠOV, u organizaciji Pokrajinskog sekretarijata za sport i omladinu, tokom četiri dana okupilo je preko 4.588 učenica i učenika osnovnih i srednjih škola iz AP Vojvodine, koji su se po prvi put takmičili u čak 14 različitih sportova: atletici, košarci, stonom tenisu, plivanju, rukometu, fudbalu, basketu 3 na 3, streljaštvu, karateu, džudou, sportskoj gimnastici, malim olimpijskim igrama, odbojci i ritmičkoj gimnastici.\nPredsednik Organizacionog odbora SOŠOV-a, pokrajinski sekretar za sport i omladinu Vladimir Batez zahvalio Gradu Novom Sadu, OPENSu, Novosadskom volonterskom servisu i Pokrajinskoj vladi na podršci za organizovanje najbrojnije školske olimpijade do sada, a takmičarima poručio da su najbolji promoteri svog grada i sporta u kom se takmiče.\nGradonačelnik Novog Sada Miloš Vučević izrazio je zadovoljstvo što je SOŠOV obnovljen i dodao da je ta manifestacija nešto u šta država treba da ulaže.\nTags: novi sad, omladinska prestonica evrope, opens2019, SOŠOV, sosov2018, volonteri


KLJUČ: ORGANIZIRAN OKRUGLI STO O ZDRAVSTVRENOM STANJU ŠUMA\nlipanj 15, 2017 lipanj 15, 2017 administrator1 administrator1\nUnsko-sanske šume“ u saradnji sa Šumarskim fakultetom u Sarajevu upriličilo je danas u Šumarskom domu na Laništu kod Ključa okrugli sto o zdravstvenom stanju šuma i mjerama njihove zaštite od štetnika, među kojima je široko rasprostranjen potkornjak. Istaknuto je kako se potkornjak brzo širi s jednog oboljelog na čak osamnaest stabala smrče i izaziva njihovo sušenje i propadanje.\nOkrugli sto o zdravstvenom stanju šuma rezultat je potpisanog ugovora o pružanju savjetodamih stručnih usluga ŠPD „Unsko-sanske šume“ i Katedre za zaštitu šuma Šumarskog fakulteta u Sarajevu, kako bi US šumama pomogli u borbi protiv štetočina. O preventivnim i represivnim mjerama zaštite šuma govorili su dekan Šumarskog fakulteta u Sarajevu Mirsad Dautbašić i profesor Osman Mujezinović.\nU „Unsko-sanskim šumama“ provode preventivne mjere borbe koje podrazumijevaju cijeli spektar aktivnosti na zaštiti šuma, ne samo od potkornjaka, već i od ostalih štetnika. Nakon što se šume počnu sušiti, a određeni štetnici namnože, primjenjuju se represivne mjere borbe, poput sanitarne sječe i biotehnoloških metoda zaštite šuma.\nZaposlenici ŠPD „Unsko-sanske šume“ koji se bave neposrednom zaštitom šuma su uz pomoć progesora sa Šumarskog fakulteta na terenu imali priliku vidjeti šta to nisu dobro uradili tokom proteklog perioda i šta bi to ubuduće trebali uraditi.\nBIHAĆ: PREZENTIRANA ELEKTRONSKA APLIKACIJA ZA POLAGANJE VOZAČKIH ISPITA


SLS: Odbacujemo insinuacije koje nas dovode u vezu sa prevarom, Srpska lista: Nemamo ni jedan glas na biračkom mestu 2701B/01R u Vučitrnu | Radio Kosovska Mitrovica\nSLS: Odbacujemo insinuacije koje nas dovode u vezu sa prevarom, Srpska lista: Nemamo ni jedan glas na biračkom mestu 2701B/01R u Vučitrnu\n14. October, 2019 12:24 |\nSamostalna liberalna stranka odbacila je danas svaku moguću insinuaciju koja je dovodi u pitanje sa bilo kakvom prevarom i manipulacijom izbornom voljom građana i od Srpske liste zahtevala da se, kako navode, više bave argumentima a manje političkim pokličima.\nU saopštenju SLS podseća da je predsednik ove stranke Slobodan Petrović četrnaestogodišnji lider Srba sa Kosova, da je iz SLS proisteklo više od 50 odsto trenutnih političkih lidera Srpske liste i da Petrović nema potrebu da dokazuje tvrdnje “koliko zna o tome koliko Srba ima na Kosovu”.\n“Nama je jako žao što je Srpska lista svoju preuranjeno proglašenu “pobedu nad pobedom” (ako se tako naziva prisila i tortura koju su poslednjih mesec dana sprovodili nad sopstvenim narodom) prinuđena ovim trikovima da umanjuje ili da svoj neuspeh i brzopletost opravdava na ovaj način”, saopšteno je iz SLS-a.\nČinjenica je da je Samostalna liberalna stranka ta koja u Centru za brojanje glasova nema ni jednog posmatrača ispred svoje stranke, čime pokazujemo da verujemo da je manipulacija glasovima tamo nemoguća, navode iz ove partije.\n“Činjenica je da su glasovi koji su trebali da budu poslati putem pošte predviđeno Zakonom o izborima dopremljeni na drugačiji način, a Samostalna liberalna stranka nije ta koja je u tome učestvovala. Činjenica je da su na dan izbora jedini koji su manipulisali izbornim procesom i bili privođeni od strane onih koji su bili zaduženi za nadgledanje i sprovođenje izbornog dana bili članovi biračkih mesta imenovani od strane Srpske liste. Činjenica je da je na dan izbora Srpska lista bila ta koja je zloupotrebila član 15.5 Pravila o glasanju gde su radno sposobne i zdrave osobe masovono proglašavali osobama sa ograničenim sposobnostima koje su bile prinuđene da svoje glasačko pravo ostvare uz asistenciju članova Srpske liste radi kontrole glasanja, a posebno poniženje su doživeli zdravstveni radnici kao i radnici obrazovanih ustanova koji su takođe morali da glasaju uz asistenciju članova Srpske liste,”- navodi se u saopštenju SLS-a.\nIz ove stranke dalje dodaju da je i kako navode činjenica i to da je Srpska lista bila ta koja je u ovom izbornom procesu manipulisala izbornom voljom građana koristeći i zloupotrebljavajući javne resurse, vršeći pritisak i zastrašivanje na birače i naše pristalice uručujući preko desetine suspenzija i prekida radnih odnosa zaposlenima pri institucijama Republike Srbije koje funkcionišu na teritoriji Kosova.\nIZ SLS-a tvrde da je Petrovićeva izjava za Kosovo Onlajn “izvučena iz konteksta” i “preneta samo jednim delom”.\nGovoreći o broju glasova koje je Srpska lista dobila u Vučitrnu, saopštavaju iz SLS a pojašnjavajući izjavu svog predsednika, Petrović je, navode, ALUDIRAO konkretno na glasove sa biračkog mesta 2701B/01R, etnički čisto albansko mesto na kome je Srpska lista dobila 427 glasova, a koje je i sama javnost ovih dana imala prilike da vidi (Obrazac za usklađivanje rezultata vanrednih parlamentarnih izbora za 2019. godinu sa biračkog mesta 2701B/01R koji ćemo dostaviti u prilogu).\n“Isti takvi primeri se mogu videti i na biračkim mestima u opštini Vitina (biračko mesto 2620D/02R, 2620D/03D) kao i na mnogim drugim biračkim mestima u etnički čistim albanskim mestima što se poslednjih dana opravdavalo tehničkim greškama prilikom prenosa podataka u obrascima.\nNa neistine i optužbe Srpske liste pre izbora kako će za Samostalnu liberalnu stranku glasati na hiljade Albanaca odgovaramo ovim primerima jer iz priloženog jasno vidimo da se dogodilo upravo obrnuto i da je glasove albanske zajednice jedino dobila Srpska lista,”- poručuju iz Samostalne liberalne stranke.\nSrpska lista dostavila kopiju zapisnika – nije osvojila ni jedan glas\nProsto je neverovatno da Slobodan Petrović ne može da izgovori par rečenica, a da u njih ne stane po nekoliko laži i bljuvotina koje u stvari više govore o njemu nego o onima o kojima on govori, u ovom slučaju o Srpskoj listi i srpskom narodu koji ga je na izborima 6. oktobra, demokratski, legalno i sa punim pravom poslao na smetlište političke istorije.\nElem, Slobodan Petrović, među Albancima poznat kao Sljoba, je danas nastavio da iznosi laži protiv Srpske liste u nadi da će lažima zamaskirati svoj katastrofalni poraz.\nKonkretno, Sljoba je danas izdao saopštenje i, po običaju, slagao kako je Srpska lista na mestima gde glasaju Albanci dobila veliki broj glasova, tako na primer, navodi tj. laže o biračkom mestu u opštini Vučitrn pod rednim brojem 2701B/01R, da je Srpska osvojila 427 glasa.\nU prilog ovog mejla, za razliku od Sljobe, dostavljamo kopiju zapisnika sa tog biračkog mesta, gde glasaju Albanci, gde Srpska lista nije osvojila nijedan glas. Ista situacija je i na druga dva biračka mesta u Vitini o kojima laže Petrović.\nTako je i sa ostalim biračkim mestima o kojima iznosi laži Sljoba u nadi da će se dovoljno dodvoriti Albanci, i kako će od njih iskukati mandat u skupštini, protivno volji glasača. Očigledno je Sljoba vođen sopstvenim prevarama pomislio da su svi koristili iste metode, a po onoj narodoj “lopov u poštenje ne veruje”.


Otkazana konferencija koštala desetine hiljada maraka | ePravo.ba\nHome Obrazovanje Otkazana konferencija koštala desetine hiljada maraka\nOtkazana konferencija koštala desetine hiljada maraka\nSmijenjeni direktor Zavoda zdravstvenog osiguranja Kantona Sarajevo Kenan Crnkić, bez znanja Upravnog odbora, potrošio je preko 40.000 kovertibilnih maraka na konferenciju koja nikada nije održana u Americi, zbog čega je protiv njega podnesena krivična prijava.\nZavod zdravstvenog osiguranja Kantona Sarajevo podnio je u februaru prošle godine krivičnu prijavu protiv bivšeg direktora Kenana Crnkića jer je uplatio Centru za transatlantske odnose Univerziteta John Hopkins u Washingtonu oko 42.000 KM za organizaciju regionalne konferencije o reformi zdravstvenog sisitema, do koje nikada nije došlo.\nNovi direktor Zavoda Samir Turković, koji je početkom prošle godine revizijom utvrdio da ova sredstva nedostaju, izjavio je da je krivična prijava podnijeta jer uplatu nije odobrio Upravni odbor, koji je „jedini imao pravni osnov“ za to.\nU Vladi Kantona Sarajevo kažu da nisu znali za ovu konferenciju, te da je nisu podržali, a iz Kantonalnog tužilaštva su kazali da su navodi krivične prijave protiv Crnkića trenutno provjeravaju.\nKonferencija koja se nikada nije desila\n„Mi u početku nismo odgovorili na taj upit više mjeseci jer nismo mogli shvatiti kako kantonalni Zavod zdravstvenog osiguranja može da koristi naš Mediteranski bazen“, rekao je Toperić, koji je takođe i bivši izaslanik Predsjedništva BiH u Americi.\n„Crnkić je sugerisao da bi Zavod zdravstvenog osiguranja mogao postati ‘reformski vođa’ na području zapadnog Balkana, te promjeniti negativni imidž koji BiH ima u biznis svijetu. On je naglasio ‘više uspjeha pod njegovim vodstvom’ kako bi se smanjila korupcija, poboljšao zdravstveni sistem i osigurala poštena socijalna politika pri određivanju esencijalnih listi lijekova. Kako bi ovo dokazao, poslao nam je press clipping“, rekao je Toperić.\nToperić tvrdi da mu je Crnkić sugerisao da je već razgovarao o konferenciji s premijerom Kantona Sarajevo Elmedinom Konakovićem, te da je dogovoreno da će „rukovodstvo Kantona pomoći da se ovaj projekt potpuno oživi“.\n„To se kasnije ispostavilo neistinitim“, rekao je Toperić.\n„Tu se isključivo radilo o ličnoj promociji Crnkića. Ovo nije jedini problem do kojeg smo došli analizom finansijskog poslovanja zavoda, zbog čega je on uostalom i smijenjen, i zbog čega je novi direktor zavoda podnio i krivičnu prijavu protiv njega“, rekao je Konaković.\n„Međutim, ja nisam ništa od tih sredstava uzimao, jer ni ne dobivam platu“, pojašnjava Toperić.\nCrnkić, koji je obavljao funkciju direktora Zavoda zdravstvenog osiguranja Kantona od decembra 2013. do augusta 2015. godine, smijenjen je na zahtev Vlade Kantona Sarajevo nakon što nije usvojen Izvještaj o radu i finansijskom poslovanju zavoda, obzirom na, kako je navedeno, određene prekomjerne troškove koje je načinio Crnkić.\nPrema riječima Toperića, konferencija je otkazana, a svim američkim partnerima je rečeno da je razlog „interni problemi u BiH“.\nSamir Turković kaže da je u februaru naložio da se izvrši provjera rada prethodnog rukovodstva, nakon čega je obaviješten o uplati 42.000 KM za „članstvo“ Centru za transatlantske odnose. O ovome, kako kaže, nije bio upoznat Upravni odbor, koji je jedini mogao odobriti članstvo.\n„Zavod je pisanim putem upozorio Centar za transatlantske odnose kako je mimo propisane procedure izvršena uplata za članstvo iz čega proizilazi da nije postojao pravni osnov i taj pisani akt sadržajno i formalno-pravno predstavlja opomenu pred podizanje tužbe, a iz razloga jer se radi o ništavnom pravnom poslu“, rekao je Turković.\nTurković kaže da mu nije poznato da li je konferencija ikada održana i tvrdi da Zavod „nema interesa“ za njenim održavanjem.\nCrnkić o ovom slučaju nije želio da razgovara sa BIRN-om BIH, ali je preko svog advokata Džemila Sabrihafizovića uputio tužbu Općinskom sudu i zatražio poništenje – kako tvrdi -nezakonite smjene sa pozicije direktora Zavoda i otkaza ugovora o radu.\nTurković je takođe najavio da će uskoro biti podnesena tužba za povrat sredstava.\n„Mi smo, međutim, nastavili napore da bolje shvatimo i pomognemo zdravstvenom sektoru u BiH i naši napori su rezultirali jednim setom preporuka, koji smo podijelili sa osobljem Svjetske banke, na njihovo zadovoljstvo, a koje radi na reformi ovog sektora sa vlastima u BiH. Također smo na konferenciji održanoj u maju prošle godine, dvosatnu sesiju posvetili reformi zdravstvenog sektora, te u našem newsletteru objavili glavne stavke sa sesije, sa ciljem podrške javnoj debati kako ovaj sektor reformisati“, kaže Toperić.\nIz ureda Svjetske banke su potvrdili BIRN-u BiH da su zaprimili jedan dokument s preporukama od Centra za transatlanske odnose, vezane za zdravstvo.\n„Međutim, na osnovu toga nismo pokrenuli bilo kakve projekte“, rekli su iz Svjetske banke.\nPrevious articlePropuštene šanse za reviziju tužbe BiH protiv Srbije\nNext articlePosljednji radni dan predsjednice Suda BiH


Poziv andergraund umetnicima\nPostupak apliciranja je sledeći: Potrebno je da zainteresovani pošalju prijavu sa naznakom ZA FSP IZLOŽBU, koja sadrži ime i prezime, broj telefona, na imejl adresu [email protected] kako bi dobili adresu za slanje radova. Uz prijavu potrebno je poslati po jednu fotografiju rada (do 100 dpi), naziv rada, dimenzije i po želji - kontakt/web prezentaciju (podatke koje ćemo koristiti u katalogu).\nSvaki autor može da pošalje do 10 radova u jednoj koverti standardnih dimenzija. Svi radovi moraju biti čitko potpisani na poleđini. Predlažemo da obratite pažnju i na kovertu koja takođe može da postane deo instalacije. Pored radova, u pismu, molimo vas, pošaljite na jednom papiru sledeće informacije: •\tIme, prezime •\tKontakt telefon •\tImejl adresu •\tPoštansku adresu na koju vraćamo radove •\tBroj poslatih radova\nMolimo vas, takođe, da navedene informacije pošaljete i na imejl adresu [email protected] kada pošaljete kovertu sa radovima poštom.


Ana Popović: Koncerti u Beogradu\nNaslovna » Izlasci » Muzika » Koncerti » Ana Popović: Koncerti u Beogradu\nAna PopoviÄ‡ (foto: Marco van Rooijen)\nNeko drugi 22. januar 2015. Koncerti Postavite komentar\nČuvena bluz muzičarka, Ana Popović, u petak, 23. januara od 20.00, održaće koncert u Mikser House-u, prvi put u Beogradu posle pet godina.\nKarte za ovaj koncert su rasprodate ali će cenjena bluz muzičarka, zbog velikog interesovanja publike nastupiti ove godine još jednom: 3. juna na otvaranju Mikser Festivala 2015.\nU svetu bluz mizike, malo je uspešnih i priznatih žena gitarista, a jedna od najboljih je upravo naša Ana Popović. Životni put i karijera su je naveli od Beograda, preko Holandije, čak do Memfisa, svetske prestonice bluza. Već od prvog albuma „Hush“, snimljenog u Memfisu, Ana se afirmisala kao vrsni evropski bluz muzičar.\nUz jednu od najpriznatijih svetskih bluz muzičarki sviraće i Nenad Zlatanović aka mr Swagger i Pera Joe, kao i Michele Papadia (orgulje, klavir i prateći vokali), Kirk Smothers (saksofon), Ewing Dyce (truba i prateći vokali), Carlton Armstrong (bas i prateći vokali) i Stephane Avellaneda (bubnjevi).\nDetaljne informacije o junskom koncertu Ane Popović biće dostupne uskoro. (danubeogradu.rs)\nTagoviana popović dub izlasci koncerti mikser house muzika vesti\nPrethodni Filmovi iz Roterdama i u Beogradu\nSledeći Tranzit: Dim sum konačno u Beogradu!


Saradnja BiH i Austrije: Umjesto ogreva izvoziti namještaj Malak Janj d.o.o.\nIako prirodno bogata šumama, Austrija na godišnjem nivou iz Bosne i Hercegovine uveze oko sto miliona maraka proizvoda od drveta, ali uglavnom onih s niskim stepenom prerade poput ogreva.\nPodaci Spoljnotrgovinske komore BiH pokazuju kako je izvoz iz BiH u posljednjih pet godina iznosio oko pola milijarde maraka, a da je učešće namještaja u toj sumi bilo tek oko 40 odsto.\nDa bi se situacija popravila, arhitekte, dizajneri i proizvođači iz Bosne i Hercegovine će s kolegama iz Austrije raditi na zajedničkim proizvodima u industriji drveta i proizvodnji namještaja, kako bi se saradnja podigla na viši nivo.\nKako je zaključeno na poslovnom forumu privrednika, koji je u petak održan u Sarajevu na temu “Drvo, arhitektura i dizajn”, dvije zemlje raspolažu značajnim prirodnim bogatstvom, ali i referencama na svjetskom nivou.\nEnes Ališković, direktor Agencije za promociju izvoza Spoljnotrgovinske komore BiH, kaže kako je zadnjih godina BiH napravila iskorak u proizvodnji dizajniranih proizvoda od punog drveta, koji postižu dobre rezultate ne samo u Austriji, nego i u cijeloj Evropi.\n“Cilj foruma jeste da u drvoprerađivačkom sektoru, zajedno s udruživanjem arhitekata, dizajnera i proizvođača dvije zemlje, saradnju dovedemo na viši nivo, stvaranjem proizvoda sa dodatom vrijednošću, a samim tim i s višom cijenom. Naš cilj je da takvi proizvodi budu integrisani u uređenje hotela i sličnih objekata, ne samo na našem, nego i na evropskom tržištu”, kazao je on.\nVišnja Košćak, predstavnica klastera Štajerske, čije je sjedište u Gracu, a koji okuplja oko 150 firmi iz oblasti šumarstva i drvne industrije, uključujući i eksperte koji se bave drvnom gradnjom, rekla je da je šumsko bogatstvo u BiH i Austriji među najvrednijim resursima i jedne i druge zemlje.\nPrema njenim riječima, BiH i Austrija po pitanju kadrova i drvoprerađivača imaju najbolje eksperte, koji osim znanja i vještina imaju ljubav i tradiciju gradnje drvetom i prerade proizvoda od drveta.\n“Želimo pričati o drvetu u konstruktivnom smislu, arhitekturi, te pokazati visokotehnološke mogućnosti koje ono daje u izgradnji visokih stambenih zgrada, sportskih i turističkih objekata, ali i uvezati arhitekte iz BiH i Austrije, kao i kompanije, da bi mogli ponuditi te proizvode”, istakla je ona.\nKoščakova kaže da su klasteri odličan instrument za uvezivanje i pomoć firmama prilikom inovacija i nastupa na inostranom tržištu, jer oni okupljaju kako firme iz oblasti šumarstva i drvne industrije, tako i eksperte koji se bave drvetom.\nSalih Teskeredžić, dizajner i profesor na Akademiji likovnih umjetnosti Sarajevo, kazao je da su mnoge naše kompanije, oslanjajući se na tradiciju rada sa drvetom, postigle izuzetne rezultate na evropskoj sceni kada se radi o dizajniranom namještaju.\n“Principijelno, moj stav je da treba razvijati vještine, a ne samo oslanjati se na prirodne resurse, koji su svugdje ograničeni”, ocijenio je on.\nInače, spoljnotrgovinska razmjena BiH i Austrije u prošloj godini bila je oko dvije milijarde maraka, a ova zemlja je jedna od rijetkih s kojima BiH ima pozitivan bilans, tačnije izvoz je veći od uvoza. Nezavisne novine


Racija u Mitsubishiju zbog sumnje u manipulacije dizel motora\n21 Jan 2020 - 20:54 Vesti Link\nRacija je sprovedena u utorak u prostorijama nemačke filijale automobilskog koncerna Mitsubishi zbog sumnje u manipulacije dizel motorima, a pokrenut je istražni postupak i protiv centrale te kompanije u Japanu.\n"Pokrenuta je istraga zbog osnovane sumnje u krivično delo prevare", saopštilo je tužilaštvo u Frankfurtu koje je preuzelo slučaj.\nPretresi su obavljeni u ukupno deset objekata na teritoriji nekoliko saveznih pokrajina. Kako je saopšteno, pretraga je fokusirana na dokaze o uređajima koji manipulišu motore kako bi na ispitivanjima izduvnih gasova pokazivali bolje rezultate od stvarnih.\nPrema saopštenju, pogođeni su dizel motori zapremnine od 1,6 i 2,2 litara s oznakom Euro 5 i 6. Tužilaštvo je pozvalo kupce Mitsubishija koji poseduju modele proizveden nakon 2016. da se jave policiji.\nMitsubishi Nemačka, pri čemu se radi o uvozniku automobila ove marke, u utorak je potvrdio medijske napise o pretresu, ali je odbio da objavio detalje.\nJapanska kompanija je već 2016. priznala manipulacije motora u svrhu prikazivanja lažnih rezultata na ispitivanju izduvnih gasova, ali se tada radilo o benzinskim motorima.\nSkandali oko manipulacije automobilima s dizel motorima već godinama pogađaju nemačke automobilske kompanije, pre svega one u sklopu koncerna Volkswagen.


BalkanMagazin :: Profunkcionisalo EPS Snabdevanje\nProfunkcionisalo EPS Snabdevanje\npetak, 09. avgust 2013 13:47\nUmesto elektrodistribucija potrošačima struje u Srbiji sada račune za utrošenu električnu energiju šalje novo EPS-ovo privredno društvo – EPS Snabdevanje. Sve informacije, plaćanja i obaveštenja i dalje ostaju na šalterima distribucija, a pravo na popust od pet dsto revnosne platiše sada mogu ostvariti ako račun plate do 25. u mesecu.\nPotrošači struje u Srbiji ovih dana dobijaju prve račune za električnu energiju koje im umesto distribucija šalje EPS Snabdevanje, novofirmirano privredno društvo Elektroprivrede Srbije.\nRačuni za električnu energiju utrošenu u julu, koje izdaje privredno društvo EPS Snabdevanje, počeli su da stižu na adrese kupaca. Pristižu i prve uplate na račun PD EPS Snabdevanje, saopšteno je iz Elektroprivrede Srbije uz napomenu da je za kupce električne energije veoma važno da računi PD EPS Snabdevanje i dalje mogu da se plate na istim mestima kao i do sada – na šalterima distribuvcija.\nI sve eventualne reklamacije i dalje će se obavljati na šalterima distribucija.\nElektropriverda Srbije je zbog dinamike isplate penzija produžila rok za ostvarenje prava na popust sa 20. na 25. dan u mesecu, kako bi i penzioneri iskoristili ovu pogodnost. Provizija za plaćanje računa za utrošenu električnu energiju i dalje se neće naplaćivati na šalterima elektrodistribucija, a tu uslugu Pošta Srbije i banke naplaćivaće po svojim cenovnicima.\nKako EPS Snabdevanje ima nove brojeve računa kupci koji električnu energiju plaćaju putem trajnog naloga ili e-bankinga trebalo bi da se obrate svojoj banci radi promene primaoca uplate.\nI EPS Snabdevanje i privredna društva za distribuciju električne energije posluju u okviru sistema Elektroprivrede Srbije tako da kupci, kao i do sada, ostvaruju sva prava i ispunjavaju obaveze (obračun, potrošnja, plaćanje...) u okviru EPS grupe, ističu u EPS-u podsećajući da je PD EPS Snabdevanje počelo da radi 1. jula, a formirano je u skladu sa odredbama Zakona o energetici, Ugovora o Energetskoj zajednici Jugoistočne Evrope i Zaključkom Vlade Srbije o usvajanju Polaznih osnova za reogranizaciju EPS od 16. novembra prošle godine.